
                    Nr. 1. Hvad der holder Folk i Live

                            Smaafortællinger

af Léo Tolstój.

Oversatte fra russisk af Em. Hansen.

Nr. 1. Hvad der holder Folk i Live.

Kjøbenhavn. Andr. Schous Forlag. 1889.Kjøbenhavn. — I. Cohens
Bogtrykkeri.Vi vide, at vi ere overgangne fra Døden til Livet; thi vi
elske Brødrene. Hvo, som ikke elsker sin Broder, bliver i Døden.

(Johannes 1ste Brev III, 14.)

Men den, som haver denne Verdens Gods, og ser sin Broder lide Mangel og
lukker sit Hjærte for ham, hvorledes bliver Guds Kjærlighed i ham?

(Smsts. III, 17.)

Mine Børn! Lader os ikke elske med Ord, ej heller med Tunge, men i
Gjerning og Sandhed.

(Smsts. III, 18.)

Kjærligheden er af Gud, og hver den, som elsker, er født af Gud og
kjender Gud.

(Smsts. IV, 7.)

Hvo, som ikke elsker, kjender ikke Gud; thi Gud er Kjærlighed.

(Smsts. IV, 8.)

Ingen haver nogen Tid set Gud; dersom vi elske hverandre, bliver Gud i
os, og hans Kjærlighed er fuldkommet i os.

(Smsts. IV, 12.)

Gud er Kjærlighed, og hvo, som bliver i Kjærlighed, bliver i Gud og Gud
i ham.

(Smsts. IV, 16.)

Dersom nogen siger: „jeg elsker Gud“ og hader sin Broder, han er en
Løgner; thi hvo som ikke elsker sin Broder, som han haver set,
hvorledes kan han elske Gud, som han ikke haver set.

(Smsts. IV, 20.)L Der var engang en Skomager, som havde lejet sig ind
hos en Bonde ude paa Landet. Selv havde han hverken Hus eller Jord, men
da han sad med Kone og Børn, maatte han se at slaa sig igjennem, saa
godt han kunde ved Hjælp af sit Haandværk. Føden var dyr det Aar, og
Arbejdet blev kun slet betalt, saa hele Fortjenesten blev spist op.
Sko- mageren og hans Kone havde kun én Pels, som de skiftedes til at
gaa med, og den var tilmed saa opslidt, at den hang i bare Laser, saa
Skomageren allerede paa andet Aar havde været paa Vejen til at skulle
kjøbe Skind til en ny Pels. Hen i Efteraaret havde han lige faaet
samlet nogle Skillinger sammen: tre Rubler laa gjemt hos Konen i
Dragkisten, og selv havde han fem Rubler og tyve Kopek til Gode hos
Bønderne i Landsbyen. Saa besluttede han en Morgenstund, at nu skulde
han da gaa til Landsbyen og se at faa kjøbt Skind til en Pels. Efter
Frokosten iførte han sig Konens vatterede Kofte, tog en Vadmels Kappe
oven over, stak Trerubelsedlen i Lommen, og efter endnu at have revet
en Kjæp ud af Gjærdet til at støtte sig ved begav han sig paa Vejen,
medens han tænkte; „Naar jeg nu faar samlet de fem Rubler sammen hos
Bønderne, lægger jeg de5 tre Rubler til, som jeg har, og kjøber Skind
til en Pels." Skomageren naaede omsider Landsbyen og gik ind til en af
Bønderne, som var ham skyldig. Manden var ikke hjemme, men Konen
lovede, at hun nok skulde sende ham Pengene i Løbet af Ugen. Saa gik
Skomageren ind til den næste; men han svor højt og dyrt paa, at han
ingen Penge havde, og betalte kun tyve Kopek for det sidste Par
Støvler, som Skomageren havde flikket for ham. Denne tænkte nu at tage
Skindene paa Borg, men Skindhandleren var af en anden Me- ning. — Nej,
kom først med Pengene, sagde han: — saa kan Du selv vælge Dig, hvilke
Skind Du lyster. Jeg skal ikke have noget af at give paa Borg. Jeg véd
nok, hvad det vil sige, naar man skal gaa om og kræve ind, hvad man har
til Gode. Saaledes kunde Skomageren nu gaa hjem igjen med uforrettet
Sag. Tyve Kopek, som han fik for Støvlerne, han havde flikket, og et
Par gamle Filtsko, som en Bonde gav ham hjem med at sy Bagkapper paa, —
det var alt, hvad han opnaaede. Skomageren græmmede sig en Stund,
hvorpaa han drak alle tyve Kopek op i Brændevin og be- gav sig paa
Hjemvejen uden Pels. Om Morgenen, da han var gaaet hjemme fra, havde
det fore- kommet ham, som om det frøs; nu derimod efter at have faaet
Brændevinen til Livs, kunde han godt holde Varmen uden Pels. Han gik
støt hen ad Vejen, svingende med Filtskoene i den ene Haand6 og
hamrende paa de frosne Smaasten med Stokken, som han havde i den anden,
medens han under- holdt sig med sig selv paa følgende Maade: — Jeg er
nu varm uden Pels. Jeg fik mig en Pægel, og det heder i hele Kroppen,
saa det er en Lyst. Paa den Maade hjælper man sig uden Pels. Jeg gaar
min Gang og lader fem være lige. Saadan en Karl er jeg! Hvorfor skulde
jeg vel tage mig den Sag nær? Jeg skal nok klare mig uden Pels. Om jeg
saa aldrig faar en Pels, kan det være mig det samme. Der er kun det ved
det, at Konen nu igjen vil gaa og hænge med Næbet. Det er ogsaa en
Skam, naar man be- tænker det rigtigt. Der har man nu gaaet og ar-
bejdet for ham, og saa holder han en hen med Snak. Men vent Du bare!
Hvis Du nu ikke bringer Penge, saa tager jeg din Hue i Pant, ja saa min
sandten gjør jeg saa! Har man set Mage? At spise en af med tyve Kopek!
Hvad gjør man vel med tyve Kopek ? Det er jo blot til at drikke op —
ikke mere. Det kniber for ham med at slaa sig igjennem, siger han. Men
kniber det for ham, saa kniber det vel ogsaa for mig? Han har baade Hus
og Jord og Kvæg og det hele; men jeg har ikke andet, end hvad jeg gaar
og staar i. Han kan bage Brød af sit eget Mel, men jeg maa kjøbe det,
jeg bruger, og hvor jeg saå tager Penge fra, maa jeg ud med tre Rubler
om Ugen alene til Brødet. Naar jeg nu kommer hjem, er der ikke en
Krumme mer i Huset. Saa maa jeg igjen ud med halvanden Rubel. Derfor
vil jeg ogsaa nok bede om at faa, hvad jeg har til Gode.7 Skomageren
var imidlertid kommen i Nærheden af et lille Kapel, som stod ved
Omdrejningen af Vejen, og idet han saa' op, skimtede han noget hvidt
bag ved det ene Hjørne af Kapellet. Han saa' nøje til, men det var
allerede begyndt at skumre, saa han ikke kunde blive klog paa, hvad det
var han saa'. En Sten kunde det ikke være, da han i saa Fald maatte
have set den, da han gik forbi her i Morges. Det lignede heller ikke
hverken en Ko eller en Hest. Efter Hovedet at dømme, skulde man tro,
det var et Menneske. Men nej! Det hvide, han saa', kunde ikke være et
Menneske. Og hvad skulde et Menneske ogsaa her og paa denne Tid? Under
disse Betragtninger var Skomageren kommen helt op til Kapellet. Men det
var da mærkværdigt! Det var virkelig et Menneske, der sad splitternøgen
lænet op ad Væggen uden at røre sig. Mon han var levende eller død? Det
gøs i Skomageren, medens han tænkte: „Der har man slaaet et Menneske
ihjel, taget Klæderne af ham og ladet ham ligge her. Gik man hen ti)
ham nu, kunde man faa saa meget at svare for, at man siden skulde have
ondt ved at rede sig ud af det igjen." Skomageren gik forbi, drejede om
bag Kapellet og tabte Manden af Syne. Men da han havde gaaet lidt,
kunde han dog ikke dy sig for at vende sig om, og saa' nu, hvorledes
Manden havde rettet sig i Sædet og lod til at se efter noget. Hvad
Skomageren ikke havde været bange før, saa blev han det nu. „Skulde man
vende om eller gaa8 videre?" spurgte han sig selv. „Vender man omt kan
det gjerne gaa en galt. Hvem kan vide, hvad det er for et Menneske,
eller hvad han har gjort, siden det er gaaet ham saaledes? Hvis man nu
gaar hen til ham, og han paa én Gang farer op og tager en saadan i
Kværken, at man bliver af med Livet med det samme? Skulde han ikke være
saa slem endda, kan man faa Mas nok med ham alligevel. Hvad skal man
gjøre med ham, nøgen som han er? Man kan da ikke klæde sig selv af og
give det sidste bort man har. Gud give, man blot var vel herfra!"
Skomageren gik til og var allerede kommen et godt Stykke fra Kapellet,
da Samvittigheden slog ham, og han blev staaende paa Vejen. — Hvad er
det Du gjør, Semjon? sagde han til sig selv: — Der ligger et Menneske
og døer i Nød; men Du bliver bange, gaar forbi. Er Du maaske bleven saa
gruelig rig paa én Gang og er bange for, at man skal plyndre Dig for al
din Rig- dom? Det er ikke smukt af Dig, Semjon! Med disse Ord vendte
han om og gik hen til Manden. II. Da han var kommen nær nok til at tage
den ubekjendte nærmere i Øjesyn, viste det sig at være en kraftig
bygget pur ung Mand uden Spor af Overlast paa Kroppen; han var kun
dygtig for- frossen og forskræmt, og sad lænet op ad Væggen uden at se
paa Semjon, som om han var saa af- kræftet, at han ikke engang kunde
slaa Øjet op.9 Semjon gik nu tæt op til ham, og i det samme var det som
det unge Menneske kom til sig selv igjen. Han vendte Hovedet, aabnede
Øjet, og det Blik, hvormed han saa' paa Semjon, havde noget saa ejegodt
ved sig, at Semjon straks fik ham kjær. Han kastede Filtskoene fra sig,
løste Bæltet og tog Kappen af. — Nu kan det være nok med den Snak,
sagde han. — Se Du kommer i Klæderne; men lad det gaa lidt muntert.
Semjon tog den ubekjendte under Albuen og hjalp ham med at komme op.
Den unge Mand rejste sig. Semjon saa' nu, at baade Arme og Ben vare
hele paa ham og kunde ikke noksom glæde sig over hans smukke fine
Legeme og det rørende Udtryk i hans Ansigt. Semjon kastede Kappen over
hans Skuldre; men den fremmede kunde ikke faa Hænderne i Ærmegabene.
Semjon hjalp ham, trak Kappen sammen om ham og snørede den fast med
Bæltet. Han vilde ogsaa have taget sin gamle forrevne Kaskjet af og
givet den til den nøgne; men det blev ham for koldt om Hovedet, og saa
tænkte han desuden: „Jeg er saa skaldet som et Æg; men han har en
rigtig god Krøltop. Jeg vil hellere give ham Filtskoene paa." Han lod
den unge Mand sætte sig ned og hjalp ham Filtskoene paa. Da det var
besørget, sagde han; — Saa, Kammerat! Se nu til Du kan røre Lemmerne og
blive varm. Hvad disse Historier angaar, saa bliver de nok klaret uden
os. Du kan vel gaa?"10 Den unge Mand staar og ser paa Semjon med et
rørt Blik, men ude af Stand til at sige et eneste Ord. •— Hvorfor siger
Du ikke noget? vedbliver Semjon: —Vi kan da ikke overvintre her, véd
jeg, vi maa se at komme i Hus. Der har Du min Kjæp, tag den og støt Dig
ved, hvis Du er svag tilbens. Se nu Du kan røre Dig! Hermed gik de. Den
unge Mand var let i Gangen og fulgte godt med. Undervejs siger Semjon
til ham: — Hvor skriver Du Dig fra? — Jeg er ikke her fra Egnen. — Nej,
det kan jeg nok se. Jeg mener, hvor- dan kom Du til at ligge her ved
Kapellet? — Det har jeg ikke Ret til at sige. — Man har nok været ond
imod Dig? — Der er ingen, som har været ond imod mig. Det er Gud, som
har straffet mig. — Naturligvis, alting kommer fra Gud; men et Menneske
maa dog alligevel have et Sted at ty til. Hvor gjælder Vejen? — Det er
mig det samme. Semjon undrede sig: saadan en vakker ung Mand, saa mild
i sin Tale og vilde ikke sige, hvem han var. Men saa tænkte han igjen:
„Der er saa meget, som man ikke forstaar," og sagde: — Gaa Du nu hjem
med mig, at Du i det mindste kan komme lidt til Kræfter. De nærmede sig
imidlertid Huset, hvori Semjon boede. Den ubekjendte blev ikke bag-
efter, men vedblev stadig at holde Skridt med ham.11 Det tog til at
blæse. Semjon mærkede, hvorledes Vinden trængte op under Skjorten paa
ham; Rusen var i Færd med at gaa over, og han begyndte at fryse. Han
trak Konens Kofte tættere op om sig og tænkte, medens han gik: „Jo det
var en rar Pels jeg fik kjøbt mig dengang. I Stedet for Pelsen, som jeg
gik efter, kommer jeg hjem uden Kappe og bringer oven i Kjøbet én med
mig fra Landevejen, som ikke engang har Klæderne paa Kroppen. Matrona
vil nok ikke rose mig meget for den Forretning." Den blotte Tanke om
Ma- trona var nok til at gjøre ham trist til Mode; men idet han saa
vendte sig mod sin Ledsager- og mindedes det Blik, hvormed denne havde
set paa ham ved Kapellet, hoppede Hjertet i Livet paa ham af Glæde.
III. I Mandens Fraværelse havde Matrona imidler- tid gjort alting
færdigt i Huset. Hun havde baade hugget Brænde og hentet Vand, givet
Børnene at spise, selv spist lidt og overvejede nu blot: om hun skulde
lægge Dejg til Aften eller vente med det til om Morgenen. Der var endnu
en stor Endeskive tilbage. „Hvis Semjon har spist til Middag i Lands-
byen," tænkte hun, „og ikke skal have meget til Aften, saa har vi Brød
nok til i Morgen." Hun vendte og drejede Brødstumpen i Haan- den,
medens hun tænkte: „Nej, jeg vil dog ikke lægge Dejg i Aften. Der er
kun Mel til12 endnu ét Brød, Paa den Maade hjælper vi os til Fredag."
Hermed forvarede hun Brødet og satte sig til at sy en Lap paa Mandens
Skjorte, medens hun spekulerede over, hvorledes han nu vel havde baaret
sig ad med at kjøbe Skind til Pelsen. „Blot ikke Skindhandleren har
narret ham. Han er saa enfoldig, den kjære Sjæl! Selv be- drager han
ingen, men et rent Barn kan løbe af med ham. Otte Rubler er mange
Penge. Man kan kjøbe gode Skind til den Pris. Om de ikke er garvede,
kan man dog altid faa sig en Pels af dem. Naar jeg tænker paa, hvor
haardt vi havde det sidste Vinter uden Pels! Man kunde hverken gaa
efter Vand eller nogen Steder. Nu gik han og tog alting med, hvad vi
har, saa jeg selv ikke har noget at tage paa. Han maa ellers snart være
tilbage. Blot han ikke er gaaet til Kros, det gamle Skind!" Lige som
Matrona tænkte herpaa, knagede det i Trinene paa Trappen, og der var
nogen, som gik med Døren. Hun lagde Sytøjet fra sig og gik ud i
Forstuen. Der fik hun Øje paa Semjon og en fremmed Bonde, som fulgte
med ham uden Hue og med Filtsko paa Fødderne. Matrona mærkede straks,
at Manden lugtede af Brændevin. „Saa har han dog været til Kros!"
tænkte hun. Men det var endda ikke det værste. Da hun saa', at han var
uden Kappe, i den bare Kofte, ingen Indkjøb havde med sig og blot stod
dér og ikke vidste, hvad han skulde sige, blev hun først rigtig vred.
»Der har han drukket alle13 Pengene op," tænkte hun, „sviret og sværmet
med denne Landstryger og slæber ham oven i Kjøbet med hjem!" Hun gjorde
Plads for dem og lod dem komme ind i Stuen, hvorpaa hun fulgte bagefter
og gav sig til at tage den fremmede i Øjesyn. Det var en bleg og mager
ung Mand; Kappen, som han havde paa, var deres; han var uden Hue, og
der var ingen Skjorte at se under Kappen. Han stod paa én Plet uden saa
meget som at røre sig eller se op. „Det maa ikke være noget godt
Menneske, siden han er bange," tænkte Matrona, idet hun med en sur Mine
stillede sig hen ved Ovnen og ventede paa, hvad der skulde komme.
Semjon tog Kaskjetten af og satte sig stille paa Bænken. — Naa,
Metrona, siger han: — giver Du os saa ikke noget at spise? Matrona
mumlede noget imellem Tænderne, men rørte sig ikke ud af Stedet og saa'
blot snart paa den ene, snart paa den anden, medens hun rystede paa
Hovedet. Semjon saa' nok, at Konen var ude af sig selv, men der var
ikke noget ved det at gjøre; man fik lade som man ikke mærkede det. Han
tog den fremmede ved Haanden. — Sæt Dig ned, min Ven, sagde han: — saa
skal vi spise til Aften. Den fremmede satte sig paa Bænken. — Har Du
maaske ingen Mad lavet? hen- vendte Semjon sig igjen til Konen. — Jo,
snærrede Matrona, som nu blev vred for Alvor: — men ikke for Dig. Jeg
ser. Du har14 ogsaa drukket Forstanden bort. Du gik ud efter en Pels,
men kommer hjem uden Kappe og slæber oven i Kjøbet denne nøgne
Landstryger med Dig. Jeg har ingen Aftensmad til jer Drukkenboldte. —
Naa, naa, Matrona; lad det nu være godt. Du skulde heller først spørge,
hvem Manden er.. . — Hvor har Du gjort af Pengene, spørger jeg Dig!
Semjon tog ned i Lommen efter Trerubel- sedlen og lagde den op paa
Bordet. — Her er Pengene. Jeg fik ikke noget hos Trifonov. Han lovede
at bringe imorgen. Matrona blev stadig mere og mere vred paa Manden:
han havde ingen Pels kjøbt, givet den sidste Kappe, de ejede til en
nøgen Fyr, som ingen kjendte, og trukket ham med hjem. Hun snappede
Sedlen og skyndte sig at gjemme den, medens hun brummede: — Jeg har
ingen Aftensmad. Vi kan ikke fore alle de nøgne Drukkenbolte, som
driver om paa Landevejen. — Men Matrona, saa læg dog Baand paa din
Tunge! Hør først, hvad man siger Dig ... — Hvad er der at høre paa,
hvad en fuld Nar siger! Min Moder havde Ret, da hun ikke vilde have, at
jeg skulde gifte mig med Dig. Lær- redet, som hun gav mig, drak Du op;
Pengene, Du skulde kjøbe Pels for, drak Du op ... Semjon vilde forklare
sin Kone, at han ialt kun havde drukket tyve Kopek op, vilde fortælle
hende, hvor han havde fundet den unge Mand; men Matrona lod ham ikke
komme til Orde. Munden15 gik paa hende i ét væk, og der var ikke den
Ting, som hun jo ikke lod sin Mand høre, lige til hvad der var passeret
for ti Aar siden. Hun var endnu langt fra at være færdig, da hun
pludselig for hen imod Semjon og snappede ham i Ærmet. — Hid med
Koften! raabte hun: — Det eneste Stykke, jeg havde, kunde Du tage fra
mig og lade mig gaa nøgen. Jo, Du er mig en net Karl! Hid med den,
siger jeg, gid Du faa en Ulykke! Semjon gav sig til at trække Koften
af, hvor- ved Foret kom til at vende ud paa det ene Ærme. Matrona tog
et Tag i den, saa det knagede i alle Sømmene, hvorpaa hun rev den til
sig, kastede den over Hovedet paa sig og for hen imod Døren. Hun tog
fat i Klinken og skulde lige til at gaa, da hun pludselig betænkte sig
og blev staaende. Hun var frygtelig ophidset: hendes Vrede maatte have
Luft, men — hun maatte ogsaa have at vide, hvem den fremmede var. IV.
Hun blev staaende i Døren og sagde: — Hvis han var et godt Menneske,
gik han ikke nøgen; men han har jo ikke saa meget som Skjorten paa
Kroppen. Hvis Du havde rent Mel i Posen, sagde Du lige frem, hvor Du
har truffet denne Friskfyr. — Men saa hør dog, hvad jeg har at sige
Dig. Allerbedst som jeg gaar, ser jeg ham sidde ved Kapellet nøgen og
helt forkommen af Kulde.16 Det er ikke Sommerdage nu, at man skulde
kunne gaa om og spadsere uden Klæder. Det er Gud selv, som lod mig
støde paa ham; han var ellers omkommen, Hvad skulde man gjøre ? Der er
saa meget, som man ikke forstaar! Jeg gjorde derfor ingen lang Snak,
men klædte ham paa og tog ham med. Se nu Du kan faa Ro paa Dig,
Matrona! Du har ellers Synd af det. Vi skal ogsaa dø engang. Matrona
skulde lige til at give ondt af sig igjen; men i det samme saa' hun hen
paa den fremmede og tav. Han sad stadig i den samme Stilling paa Enden
af Bænken uden at røre sig. Hænderne laa foldede i Skjødet, Hovedet
havde sænket sig ned imod Brystet, Blikket var fæstet mod Jorden, og
kun Munden fortrak sig af og til, som om der var noget, der trykkede
ham. Ma- trona tav. — Matrona! siger Semjon til hende: — Er Du da rent
gudsforladt? Ved at høre disse Ord, saa' Matrona endnu engang paa den
fremmede, og med ét var Vreden gaaet over. Hun gik hen til Ovnen efter
Aftens- maden, fyldte en Skaal med Kvass, og, efter endnu at have bragt
Kniv og Skeer, lagde hun det sidste Stykke Brød frem paa Bordet. — Naa,
spis saa, sagde hun. — Sæt Du Dig her i Hjørnet, Kammerat! sagde
Semjon, idet han rejste sig op og gjorde Plads for den fremmede. Derpaa
skar han Brødet i smaa Stykker, kom det i Skaalen, og de gav sig saa
til at spise. Matrona sad imens for Enden af Bordet med17 Haanden under
Kinden og saa' paa den fremmede. Hun havde ondt af ham og følte
Medlidenhed med ham. Den fremmede levede pludselig op; han fortrak nu
ikke længer Munden, saa' op paa Matrona og smilede. Da de havde spist,
tog Matrona af Bordet og spurgte imens den fremmede: — Hvor er Du saa
fra? — Ikke her fra Egnen. — Men hvordan gik det da til, at Du sad der
ved Vejen? — Det kan jeg ikke sige. — Hvem har da plyndret Dig ? — Det
er Gud, som har straffet mig. — Og Du laa der nøgen og uden noget som
helst! — Ja, jeg laa der nøgen og stivnet af Kulde. Da kom Semjon forbi
og saa' mig; det gjorde ham ondt for mig; han tog Kappen af, lod mig
trække i den og sagde, jeg skulde gaa med ham hjem. Her har Du nu givet
mig baade Mad og Drikke og vist mig Deltagelse. Gud lønne jer for det!
Matrona rejste sig og gik hen til Vinduet, hvor hun havde lagt Mandens
gamle Skjorte, som hun sad og lappede, da de kom. Hun tog den og gav
den til den fremmede. Der kom ved samme Lej- lighed et Par gamle
Lærredsbenklæder for Dagen, som hun ligeledes gav ham. — Dér, sagde
hun: — Jeg ser, Du har ikke engang Skjorte paa Kroppen. Klæd Dig paa,
og læg Dig saa, hvor Du vil, paa Bænken eller paa Ovnen. Tolstoj:
Smaafortællinger Nr. 1. 318 Den fremmede tog Kappen af, trak Skjorten
paa og lagde sig paa Bænken. Matrona tog Kappen, slukkede Lyset og
lagde sig ved Siden af Manden. Hun trak et Stykke af Kappen over sig,
men laa længe uden at kunne falde i Søvn. Hun kunde stadig ikke faa den
fremmede ud af sine Tanker. Naar hun mindes, at han har spist det
sidste Stykke Brød de havde, og at der i Morgen ikke vil være Føde i
Huset, bliver hun saa trist, saa trist til Mode; men naar hun saa
mindes, hvorledes han smilede til hende, hopper Hjærtet i Livet paa
hende af Glæde. Matrona laa endnu længe uden at kunne falde i Søvn. Hun
mærker, at Semjon heller ikke sover, men ligger og trækker Kappen til
sig. — Semjon! — Hvad vil Du? — Vi har spist det sidste Stykke Brød, vi
havde, og jeg har endnu ikke lagt Dejg. Jeg véd ikke, hvad vi skal
gjøre i Morgen. Synes Du ikke, jeg skulde gaa ind til Malånja og bede
hende laaue os lidt . . . — Hvis Gud lader os leve, faar vi vel nok
det, vi behøver. Matrona laa lidt uden at sige noget. — Han ser
alligevel ud til at være et godt 1 Menneske. Men hvorfor siger han
ikke, hvem han i er? begyndte hun paa ny. — Han kan vel ikke. — Semjon!
— Ja!19 — Vi giver andre; hvorfor er der saa ingen, der giver os noget?
Semjon vidste ikke, hvad han skulde svare og sagde kun: — Nu har vi
snakket nok. Derpaa lagde han sig om paa den anden Side og sov ind. V.
Da Semjon vaagnede om Morgenen , laa Bør- nenene endnu og sov. Konen
var gaaet ind til Naboens for at laane Brød, og den fremmede sad paa
Bænken i Skjorte og Underbenklæder og saa' opad, Hans Ansigt var endnu
mere opklaret, end det havde været den foregaaende Dag, — Naa, min unge
Ven! sagde Semjon til ham: — Maven vil have Mad, og Kroppen vil have
Klæder. Man maa se at ernære sig. Forstaar Du Dig paa at arbejde? —
Nej, jeg forstaar mig ikke paa noget. Semjon undrede sig og sagde: —
Naar blot Lysten er der, kan man lære hvad det skal være. — Jeg vil
gjerne arbejde. — Hvad hedder Du? — Michael. — Naa, Michael! Du vil
ikke sige, hvem Du er, og det maa blive din Sag; men Føden kan man dog
ikke undvære. Hvis Du nu vil gjøre det Arbejde, som jeg giver Dig, saa
skal jeg ogsaa nok give Dig Føden. 2*20 — Gud lønne Dig for det! Jeg
vil gjerne lære. Vis mig blot, hvad jeg skal gjøre. Semjon viste ham
nn, hvorledes man skulde sy Støvler, og Michael var saa lærenem, at han
allerede i Løbet af et Par Dage havde lært at sy saa godt, at man
skulde tro, han aldrig i sit Liv havde gjort andet end at sy Støvler.
Flan var utrættelig ved sit Arbejde, spiste kun lidt, og naar der ikke
var noget at gjøre, sad han tavs med opadvendt Blik. Han gik aldrig ud,
sagde aldrig et overflødigt Ord, og man hørte ham aldrig hverken spøge
eller le. Kun en eneste Gang havde man set ham smile, — det var, da
Matrona den første Atten han var der i Huset, havde sat Aftensmaden for
ham. VI. Der gik Dage og Uger og Maaneder, og til- sidst var der gaaet
et helt Aar. Michael boede stadig hos Semjou og arbejdede som
sædvanlig. Det hed sig nu vidt og bredt, at ingen kunde sy et Par
Støvler saa smukt og solidt som Semjons Svend Michael, og der kom Folk
langvejs fra for at bestille Støvler hos Semjon, saa at denne allerede
saa smaat begyndte at blive en velhavende Mand. En Vinterdag allerbedst
som Semjon og Michael sade og arbejdede lød der Bjældeklang udenfor, og
en lukket Kane med tre Heste for kom kjørende hen imod Huset. Semjon og
hans Kone saa' ud af Vinduet, og det viste sig, at Kanen holdt lige
udenfor. En ung rask Kusk sprang ned fra Bukken21 og aabnede Kanedøren.
En pelsklædt Herre traadte ud, nærmede sig Huset og gik op ad Trappen.
Matrona skyndte sig hen og smækkede Døren op paa vid Gab. Herren maatte
bukke sig for at gaa ind ad denne, og da han var kommen vel indenfor og
rettede sig i Vejret, naaede han næsten lige op til Loftet og fyldte
hele det ene Hjørne af Værelset. Semjon rejste sig, bukkede dybt for
Herren og kunde ikke noksom undre sig ved Synet af ham. Han havde
aldrig før set den Slags Folk. Selv var han mager og afpillet, Michael
var ogsaa tynd og spinkel, Matrona var bare Skind og Pen; men denne!
Det var jo som et Menneske fra en hel anden Verden: Fjæset rødt og
oppustet. Halsen som paa en Tyr, Personen selv som støbt i Jern. Da
Herren havde faaet sundet sig lidt og skilt sig ved Pelsen, satte han
sig paa Bænken og sagde: — Naa, Godtfolk, hvem af jer er saa Sko-
mageren ? Semjon traadte frem: — Det er mig. Deres Velbaarenhed! — Hej,
Fédka! raabte Herren til Kusken: — kom her med Vårerne! Kusken sprang
ud til Kanen og hentede en lille Bylt, som han gav til Herren. Herren
lagde den paa Bordet — Løs den op! sagde han til Kusken. Denne gjorde
det. Herren pegede paa Læderet, som laa i Bylten, og sagde til Semjon:
— Her har Du Materiale, Skomager! — Javel, Deres Velbaarenhed.22 — Ja,
men kan Du ogsaa se, hvad det er for Materiale? Semjon følte paa
Læderet og sagde: — Materialet er godt. — Godt, — jo det skulde jeg
mene! Du har nok aldrig set saadant Materiale for dine Øjne, dit Fjols.
Det er Hamborger Læder; jeg har betalt tyve Rubler for det. Semjon blev
helt betuttet. — Nej, hvor skulde jeg have set det, sagde han. — Nej,
det tænkte jeg jo nok. Kan Du paa- tage Dig at sy mig et Par Støvler
heraf? — Ja, det kan jeg nok paatage mig. Deres Velbaarenhed. — Saa det
kan Du ? raabte Herren: — Du skulde blot vide, hvem Du syr for, og hvad
det er for Materiale, man giver Dig. Jeg ønsker et Par Støvler, der kan
vare et helt Aar, uden at de hverken bliver skjæve eller gaar op i
Syningen. Hvis Du kan, saa overtag Bestillingen og skær Læderet til;
hvis ikke, saa sig nej, og lad det være som det er. Jeg siger Dig
forud: hvis Støvlerne gaar op i Sy- ningen, eller jeg gaar dem skjæve,
før Aaret er omme, lader jeg Dig putte i Hullet; hvis de holder Aaret
rundt, giver jeg Dig ti Rubler for Arbejdet. Semjon havde rent tabt
Modet og vidste slet ikke, hvad han skulde svare. Han saa' paa Michael
og sagde, idet han stødte til ham med Albuen: — Skal man saa overtage
det? Michael nikkede med Hovedet, som om han vilde sige: overtag kun
Arbejdet. Semjon fulgte hans Raad og paatog sig at sy23 et Par Støvler,
der kunde vare et helt Aar uden at blive skjæve eller gaa op i
Syningen. Herren raabte til Kusken, at han skulde tage den venstre
Støvle af; da det var gjort, holdt han Foden frem og brølte: — Tag
Maal! Semjon tog en lang Strimmel Papir, foldede den sammen, og efter
at have tørt sine Hænder godt af i Skjødskindet for ikke at smuske
Herrens fine Strømper, lagde han sig paa Knæ og gav sig til at tage
Maal. Semjon maalte Herrens Fod i Længden og over Vristen, men da han
kom til Læggen, viste Papiret sig at være for kort. Læggen var saa tyk
som en Bjælke. — Se til, at Du ikke gjør dem for smalle i Skaftet!
raabte Herren. Semjon maatte sy et Stykke Papir til paa Maalet for at
kunne naa at spænde om Læggen. Herren sad imens og vrikkede med Tæerne
i Strømpen, medens han saa' sig om Stuen; hans Øje faldt da paa
Michael. — Hvad er han dér for en? spurgte han Semjon. — Han dér? Det
er ham, der skal sy Støvlerne. — Se til. Du, sagde Herren til Michael,
at Du syer dem saaledes, at de kan holde et Aar. Semjon vendte sig om
imod Michael og saa', hvorledes denne sad og stirrede paa Herren, uden
dog at se paa ham, idet hans Blik gik hen over ham til Krogen af Stuen,
som om noget derhenne kunde have tiltrukket sig hans Opmærksomhed.24
Allerbedst som han sad og stirrede, gav han sig til at smile, og hans
Ansigt fik som et forklaret Skjær. — Hvad sidder Du dér og griner ad,
Dit Tosse- hoved! Sørg heller for, at Støvlerne kan blive færdige, som
man har sagt Dig. — Støvlerne skal blive færdige i rette Tid. — Lad mig
se det! sagde Herren, idet han trak Støvlen paa. Kusken hjalp ham i
Pelsen, hvorpaa han begav sig hen imod Døren; men idet han gik ud,
glemte han at bukke sig og rendte Panden imod Dør- karmen. Han bandte
og skjældte, medens han gned sig med Haanden paa Panden, hvorpaa han
gik ud, satte sig i Kanen og kjørte bort. Da han var kjørt, sagde
Semjon: — Han har jo en Pande som af Flintesten. Om man slog paa den
med en Tyrekølle, slog man ham dog ikke ihjel. Han render Dørkarmen ind
med Hovedet, uden at det gjør ham det aller- mindste. — Ja, sagde
Matrona: — med det Liv, som de Folk fører, kan de nok være ved Huld.
Det er jo det bare Jern og Staal. Saadan en kan jo Døden ikke faa Bugt
med! VIL — Blot vi ikke maa komme galt afsted med den Bestilling, som
vi her har overtaget! sagde Semjon til Michael: — Det er dyrt
Materiale, og Herren er svært kort for Hovedet. Man maa være meget
forsigtig. Hør, Michael, Du har bedre Øjne25 Gnd jeg og ør løttørø
pcici Ocicindøn; tRg Du McicilGt og skær Læderet til, saa skal jeg
siden sy Skafterne. Michael adlød, tog det dyre Materiale, bredte det
ud paa Bordet og begyndte at skære til. Matrona stod og saa' paa det og
kunde ikke nok- som undre sig over, hvad det var han toietog sig.
Skjøndt hun ikke forstod sig meget paa Skomager- arbejde, kunde hun dog
se, at det ikke var Støvler, han skar til, men Sko eller saadan noget.
Hun skulde lige til at sige det; men saa tænkte hun ved sig selv i „Jeg
har vel ikke forstaaet, hvorledes de Støvler skulde sys til Herren; det
véd Michael bedre; jeg vil ikke blande mig i det." Michael var nu
færdig med at skære til og begyndte at sy. Matrona, som stadig holdt
Øje med ham, saa' nu tydelig, at det ikke var Støvler han syede; men
hun lod ham alligevel sy og sagde stadig ikke noget. Ved Middagstid
rejste Semjon sig op fra sit Arbejde og saa' nu, at Michael havde syt
et Par Ligsko*). Semjon havde nær tabt baade Næse og Mund. „Men hvad er
dog det?" tænkte han. „Nu har Michael arbejdet et helt Aar for mig og
aldrig forset sig det mindste, og saa gaar han paa en Gang hen og gjør
saadan en Ulykke! Herren bestilte et Par solide Støvler, og han har syt
et Par Ligsko og spoleret Materialet. Hvordan skal *) I Eusland, hvor
Ligene som oftest begraves tuldt paaklædte, benyttes i Reglen ved disse
Lejligheder et særegent Slags Fodtøj af en billigere Sort end
sædvanlig.26 jeg nu klare det med Herren? Saadant Læder er jo ikke til
at faa." — Hvad er nu det, Du har gjort der, Du kloge Hoved? sagde han
til Michael: — Du gjør mig jo rent ulykkelig. Herren har bestilt sig et
Par Støvler, og hvad er det Du har lavet? Lige som Semjon saaledes
skulde til at vise Michael til Rette, var der nogen, som dundrede paa
Døren. Begge saa' ud af Vinduet og fik Øje paa én, der var kommen
ridende og nu stod og bandt Hesten fast udenfor. Døren blev lukket op,
og ind traadte den samme unge Fyr, som havde været der om Morgenen med
Herren. — Goddag! — Goddag! Hvad godt? — Jeg kommer fra Fruen i
Anledning af Støvlerne. — Skulde Du spørge om Støvlerne var færdige ? —
Nej, Herren bruger ingen Støvler mere dengang. Han er salig hensovet. —
Hvad siger Du? — Han naaede ikke engang at komme hjem, men døde
undervejs i Kanen. Da vi vare kjørte hen for Døren, og jeg skulde til
at hjælpe ham ud, laa han dér helt stiv og saa død som en Sten. Vi
havde nær aldrig faaet ham halet ud af Kanen. Fruen sendte mig saa
tilbage og sagde: „Sig til Skomageren, at der har været en Herre idag
og bestilt et Par Støvler og selv bragt Læder med. Sig ham, at det nu
kan være det samme med Støvlerne, og at han bare i en Fart skal sy et27
Par Ligsko af Læderet. Vent saa længe, til Du kan faa dem med Dig
tilbage. Se det var den Besked jeg fik, og her er jeg nu." Michael
samlede Resterne af Læderet og rullede det sammen i en Tut; derpaa tog
han de færdige Ligsko, og efter at have smækket dem imod hinanden og
tørret dem af med Skjødskindei, rakte han dem til Knøsen. - Farvel,
Godtfolk, og lev vel! sagde denne, idet han tog Skoene og gik. VIII.
Der gik endnu et Par Aar. Michael boede allerede paa sjette Aar hos
Semjon; men han var stadig den samme. Han gik ingen Steder, talte kun
lidt, og havde i al den Tid kun smilet to Gange: den Gang Matrona havde
sat Aftensmaden for ham, og da Herren havde været der. Semjon kunde
ikke noksom glæde sig over sin Svend. Han spurgte nu aldrig mere om,
hvor han var fra og frygtede kun for ét: at Michael skulde for- lade
ham. En Dag, da Semjon og Michal efter Sædvane sad og arbejdede hver
ved sit Vindu, medens Ma- trona var beskjæftiget ved Ovnen, og Børnene
løb og legede om Bænken, blev en af Drengene plud- selig staaende ved
Michaels Stol og raabte, medens han, støttende sig paa Skulderen af ham
stod og saa ud af Vinduet: — Michael, se engang! Der er en Kjøbmands-28
kone med to Smaapiger, som skal ind til os. Den ene af dem er halt. Da
Michael hørte disse Ord, holdt han pludselig op at arbejde, vendte sig
om imod Vinduet og saa' ud paa Gaden. Semjon maatte undre sig. Ellers
saa' man aldrig Michael kigge ud af Vinduet, og nu havde han pludselig
faaet travlt med at se efter noget paa Gaden. Hvad kunde vel det være?
Semjon saa' ogsaa ud; jo, det var virkelig som Drengen havde havde
sagt: en velklædt Kone med to Smaa- piger ved Haanden i Pelse og med
Tørklæder over Hovedet kom gaaende op imod Huset. Smaapigerne lignede
hinanden som to Draaber Vand, og det eneste, hvorpaa man kunde skjelne
dem fra hin- anden, var, at den ene af dem havde et daarligt Ben, saa
hun haltede lidt. Konen gik op ad Trappen og ind i Forstuen, fandt
Klinken og aabnede Døren. Hun lod Smaa- pigerne gaa foran og fulgte
selv bag efter. — Helsen og Sundhed, Godtfolk! sagde Konen. — Velkommen
til Huset! Hvad godt? Konen satte sig ved Bordet, medens Smaa- pigerne
trykkede sig ind til hende, øjensynlig bange for de fremmede Mennesker.
— Jeg skulde have syt et Par Lædersko til hver af Smaapigerne, som de
kan gaa med til Foraaret. — Meget vel. Vi har rigtig nok aldrig før syt
Børnefodtøj; men det siger ikke noget. Michael skal nok være Mand for
at besørge det Stykke Arbejde.29 Med disse Ord vendte Semjon sig om
imod Michael, der havde lagt Arbejdet fra sig og ufra- vendt sad og
stirrede paa Smaapigerne. Semjon undrede sig igjen over ham. Det var
vel et Par søde velsignede Smaapiger, og de var rigtig net klædte, men
Semjon kunde dog alligevel ikke be- gribe, hvorfor Michael sad og saa'
saa vist paa dem, som om han skulde kjende dem. Stadig ude af Stand til
at komme sig af sin Forundring gav Semjon sig i Snak med Konen. Da han
var kommen overens med hende om Prisen for Skoene og skulde til at tage
Maal, satte Konen den halte lille Pige op paa Skjødet af sig og sagde:
— Tag De kun to Maal af hende her, og sy én Sko til den daarlige Fod og
tre til den sunde. De har begge akkurat lige store Fødder. Det er
Tvillinger. Semjon tog Maal og sagde med et Blik paa den halte: —
Hvordan er hun bleven halt, den rare lille Pige? Eller har hun været
det fra Fødslen af? — Nej, det er Moderen, som har ligget hende halt.
Matrona, som var bleven nysgjerrig efter at erfare, hvem Konen var, og
hvem der var Moder til Børnene, blandede sig nu i Samtalen. — Er Du da
ikke deres Moder? spurgte hun Konen. — Nej, kjære, jeg er hverken Moder
til dem eller i Familie med dem. Det er fremmede Folks Børn, som jeg
har taget til mig.30 — Fremmede Folks! Og saa gjør Du dog saa meget af
dem! — Ja, hvor kan jeg vel andet? Jeg har selv opammet dem. Mit eget
Barn har Vorherre taget; men det gjorde mig dog ikke saa ondt for det,
som for disse to her. — Men hvis er de da? IX. Konen, der nu havde
faaet Munden paa Gang, gav sig da til at fortælle som følger: — Det kan
vel være seks Aar siden. I én og samme Uge blev de to srnaa
forældreløse. Faderen blev begravet om Tirsdagen, og om Fredagen døde
Moderen. Jeg var dengang nylig bleven gift, og min Mand havde en lille
Bondegaard, som stødte op til deres. Vi var Naboer og saa' hinanden
daglig. Faderen levede af at gaa paa Skovhugst. Saa skulde der hænde
den Ulykke, at der en Dag faldt et Træ om paa ham og slog ham
fordærvet. Han opgav Aanden, lige som man havde faaet ham bragt hjem,
og i samme Uge nedkom Konen med Tvillinger, disse to Smaapiger, som I
ser her. Der var kun Fattigdom og Elendighed i Huset, og den stakkels
Kone havde ikke et Menneske til at hjælpe sig. Ene var hun ved
Nedkomsten, og ene var hun, da hun døde. Om Morgenen, da jeg kom ind og
vilde se til hende, var hun allerede kold og stiv, den Stakkel. I
Dødskampen havde hun lagt sig over den ene af Pigerne — hende her — og
vredet Foden skæv paa hende. Huset blev31 hurtig fuldt af Folk, Liget
blev vasket og klædt, der blev lavet en Kiste, og den døde blev
begravet, — altsammen ved Hjælp af gode Mennesker. Nu var Smaapigerne
alene tilbage. Hvor skulde man gjøre af dem? Min lille Dreng var
dengang først paa ottende Uge; jeg var den eneste af Konerne i Nabo-
laget, som gav Bryst, og saa tog jeg de smaa til mig saa længe.
Bønderne kom sammen og brød deres Hoveder med, hvor man skulde gjøre af
dem; men da de havde snakket længe op og ned, sagde en af dem til mig:
„Hør véd Du hvad, Marie, tag Du nu foreløbig Tøsene hjem til Dig, saa
skal vi nok tænke nærmere over den Sag og se, hvad der er at gjøre.".
Jeg tog straks den raske af dem og lagde hende til Brystet; men den
anden lod jeg ligge. Jeg troede ikke, hun skulde have levet. Men'saa
tænkte jegigjen: hvorfor skal det uskyldige Væsen gaa til Grunde? det
begyndte ogsaa at gjøre mig ondt for hende, og saa ammede jeg dem alle
tre, baade de to fremmede og mit eget. Jeg var dengang ung og stærk,
havde sund og kraftig Føde, og Gud gav mig saa fuldt op af Mælk, at de
smaa tidt ikke engang kunde taa Ende paa det altsammen. Saadan kunde
jeg sidde med to ved Brystet, medens den tredje ventede. Lige saa snart
en faldt fra, tog jeg saa straks den tredje. Ak ja! Gud føjede det
saaledes, at mens jeg fik disse to paa Benene, begravede jeg Aaret
efter mit eget Barn. Flere Børn gav Han os ikke. Ellers har min Mand og
jeg stadig havt Lykken med os. Vi bor nu her hos Mølleren. Min Mand har
god Fortjeneste, og det gaar os rigtig godt.32 Men Børn faar vi ikke,
saa jeg véd ikke, hvor- ledes jeg skulde holde det ud, hvis jeg ikke
havde disse to kjære Smaapiger Hvor kan jeg saa vel andet end at holde
af dem? Jeg har ingen bedre Glæde i Verden. Konen tav. Med den ene
Haand trykkede hun den halte lille Pige ind til sig, medens hun med den
anden aftørrede Taarerne, som vædede hendes Kinder. Matrona sukkede
dybt og sagde: — Det er dog sandt, det gamle Ord: „Man kan undvære
baade Fader og Moder; men Gud kan man ikke undvære." Allerbedst som man
sad og talte sammen paa denne Maade, oplystes pludselig hele Stuen som
af Skinnet af et Kornmod henne fra det Hjørne, hvor Michael sad. Alle
vendte Hovederne om imod ham, og dér sad han med Hænderne foldede i
Skjødet, med Blikket rettet mod Himlen og et Smil om Munden. X. Saa
snart Konen var gaaet med Smaapigerne, rejste ogsaa Michael sig op fra
Stolen, lagde Ar- bejdet til Side, tog Skjødskindet af, bukkede for
Husbonden og Madmoderen og sagde: — Farvel, I gode Mennesker! Gud har
tilgivet mig. Saa tilgiv I nu ogsaa mig. Semjon og Matrona saa' med
Undren, hvor- ledes det lyste af ham ved disse Ord. Semjon rejste sig,
bøjede sig dybt for Michael og sagde:33 — Jeg ser Michael, at Du ikke
er nogen simpel Mand, og jeg kan hverken holde Dig tilbage eller
forlange Regnskab af Dig. Der er kun én Ting jeg vil bede Dig om at
sige mig. Hvad betyder det, at den Gang jeg fandt Dig og bragte Dig i
Hus, var Du mørk og sørgmodig; men i det Øjeblik Konen satte
Aftensmaden for Dig, smilede Du ad hende, og dit Ansigt klarede op med
hver Dag, der gik? Saa da Herren kom og bestilte Støvler, smilede Du
for anden Gang og dit Ansigt klarede endnu mere op, og nu da Konen kom
med Smaapigerne, smi- lede Du for tredje Gang og blev ligesom helt for-
klaret. Sig mig, Michael, hvad er det for et Lys, som udgaar fra Dig,
og hvorfor smilede Du tre Gange? Michael svarede: — Det Lys, som udgaar
fra mig, kommer af, at jeg har været straffet, og at Gud na har
tilgivet mig. Naar jeg smilede tre Gange, saa var det fordi jeg skulde
lære tre Guds Ord, som jeg nu har lært. Det første Ord lærte jeg den
Gang din Kone ynkedes over mig, og det var første Gang jeg smilede. Det
andet Ord lærte jeg den Gang den rige Mand kom og bestilte Støvler, og
da smilede jeg anden Gang. Nu, da Smaapigerne var her, lærte jeg det
tredje Ord og smilede for tredje Gang. Semjon vedblev: — Sig mig,
Michael, hvorfor straffede Gud Dig? og hvad er det for tre Guds Ord, at
jeg ogsaa kan lære dem. Michael svarede: — Gud straffede mig fordi jeg
var ulydig imod Tolstoj: Smaaf'ortællinger Nr. 1. 034 Ham. Jeg var en
himmelsk Engel og viste Ulydig- hed imod Gud. Jeg var en himmelsk
Engel, og Gud sendte mig ned til Jorden for at kræve en Kvindes Sjæl.
Jeg svævede paa min Vinge ned til Jorden, og der saa' jeg en Kvinde
ligge syg i Barnsnød. Hun blev for- løst med Tvillinger, to smaa Piger.
De smaa laa og kravlede om Moderen; men selv var hun for svag til at
kunne lægge dem til Brystet. Da fik hun Øje paa mig. Hun forstod, at
det var Gud, der havde sendt mig efter hendes Sjæl. Hun brast i Graad
og sagde: „Guds Engel! Man har lige be- gravet min Mand. Et Træ faldt
ned over ham i Skoven og slog ham ihjel. Jeg har hverken For- ældre
eller Søskende eller nogen, som kan tage sig af de smaa faderløse; o,
lad mig leve, at jeg maa kunne føde og opfostre mine stakkels Glutter
til de kan hjælpe sig selv. Børnene kan jo dog ikke undvære Fader og
Moder." Jeg gav efter for hendes Bøn, lagde den ene af de smaa Piger
til hendes Bryst, den anden i hendes Arm og fløj op til Himlen. Jeg
nærmede mig Herren og sagde: „Jeg kunde ikke kræve Kvinden s Sjæl.
Faderen var bleven slaaet ihjel af et Træ i Skoven, Moderen blev
forløst med Tvil- linger og bad saa bønlig for sig, at det maatte røre
en Sten. O, lad mig leve! sagde hun, at jeg maa kunne føde og opfostre
mine stakkels Glutter til de kan hjælpe sig selv. Børn kan jo dog ikke
undvære Fader og Moder. Jeg krævede ikke Kvindens Sjæl." Men Herren
sagde: „Gaa og kræv hendes Sjæl. Saa vil Du lære tre Ord, lære:35 hvad
der bor i Folk, hvad der ikke er Men- nesket givet og hvad der holder
Folk i Live. Naar Du har lært det, vender Du igjen tilbage til Himlen."
Jeg fløj tilbage til Jorden og krævede Kvindens Sjæl. Smaaglutterne
slap Brysterne, Moderen sank livløs om i Sengen, og det døde Legeme
trykkede Foden skæv paa den ene af Smaapigerne. Jeg svang mig op over
Landsbyen for at bringe Sjælen til Gud; men Vinden greb mig. Vingerne
hængte, faldt af, og Sjælen for ene til Gud, medens jeg dalede ned paa
Jorden ved Vejen. XI. Nu forstode Semjon og Matrona, hvem de havde
givet Klæder og Føde, hvem der havde bot hos dem, og de græd af Angst
og Glæde. Englen vedblev; — Der stod jog nøgen og ene paa Marken Jeg
havde aldrig før kjendt til Menneskenes Nød, aldrig vidst hverken af
Kulde eller Sult at sige, og nu var jeg selv bleven et Menneske. Jeg
begyndte snart at lide baade af Sult og Kulde og vidste slet ikke, hvad
jeg skulde gjøre. Paa Marken fik jeg Øje paa et lille Kapel, der var
bygget til Guds Ære; jeg gik hen til det lille Hus og tænkte at finde
Ly i det; men Døren til Kapellet var lukket i Laas, og man kunde ikke
komme ind. Saa satte jeg mig ned bag ved Kapellet for at være i Læ for
Vinden. Det blev Aften. Hungeren tog til, jeg var stiv af Kulde, hele
mit Legeme værkede.36 Pludselig hører jeg nogen komme gaaende henad
Vejen. Det var en Mand, der gik med et Par Sko i Haanden og talte med
sig selv. Det var den første dødelige, hvis Ansigt jeg havde set siden
jeg var bleven Menneske, og jeg blev saa forfærdet ved Synet at dette
Ansigt, at jeg vendte mig bort fra det. Imens hører jeg, hvorledes
dette Menneske gaar og taler med sig selv om, hvorledes han til
Vinteren skal dække sit Legeme mod Kulden og hvorledes han skal skaffe
Føden til Kone og Børn. Ved at høre ham tale saaledes tænkte jeg: „Jeg
torgaar af Sult og Kulde, og her kommer et Men- neske, som ikke har
Tanke for andet end, hvor- ledes han skal skaffe en Pels til sig og
Konen og taa Føden til Kone og Børn. Han kan umulig hjælpe mig." I det
samme fik han Øje paa mig; men ved Synet af mig rynkede han Panden,
hvor- ved han kom til at se endnu frygteligere ud end før, og gik
videre. Fortvivlelse greb mig. Paa én Gang hører jeg, at han vender
tilbage. Jeg saa' op og kunde ikke kjende ham igjen. Før var det Døden
jeg havde set i ham, nu var han paa én Gang bleven et levende Menneske,
og jeg kjendte Gud i ham. Han klædte mig, tog mig med sig og førte mig
hjem til sit Hus. Da vi naaede Huset, kom en Kvinde os imøde og talte
til os. Kvinden var endnu forfærdeligere end Manden havde været; hvert
af hendes Ord aandede Død og Fordærv, og jeg var nærved at omkomme af
Ligstanken, hvor- med hun fyldte Stuen. Hun vilde have jaget mig ud i
Kulden, og jeg vidste, at hun vilde dø, hvis hun gjorde det...
Pludselig mindede Manden hende37 om Gud, og med ét var hun helt
forandret. Da hun satte Aftensmaden frem for os og selv sad og saa' paa
mig, var det ikke mere Døden jeg saa' i hende, hun var bleven levende,
og jeg kjendte Gud i hende. Jeg mindedes det første Guds Ord; „Du vil
lære, hvad der bor i Folk.« Jeg havde lært, at der bor Kjærlighed i
Folk; jeg glædede mig over, at Gud allerede havde begyndt at aabenbare
mig, hvad han havde lovet, og jeg smilede for første Gang. Men jeg
havde endnu ikke lært alt; jeg forstod endnu ikke, hvad der ikke er
Mennesket givet, og hvad det er, som holder Folk i Live. Aaret efter at
jeg var kommet til at bo hos jer, kom der saa en Mand, der bestilte sig
et Par Støvler, som kunde vare et helt Aar uden at blive skæve eller
gaa op i Syningen. Jeg saa' op paa Manden, og pludselig fik jeg Øje paa
Dødens Engel, som stod lige bag ved ham. Ingen uden jeg saa' Englen;
men jeg kjendte ham og vidste, at før Sol gik ned, vilde han komme
efter den rige Mands Sjæl, Og jeg tænkte ved mig selv: „Mennesket
forsyner sig for et helt Aar og véd ikke, at han ikke skal leve til i
Aften." Jeg mindedes nu det andet Guds Ord: „Du vil lære, hvad der ikke
er Mennesket givet." Hvad der bor i Folk, vidste jeg allerede. Nu lærte
jeg, hvad der ikke er Mennesket givet. Det er ham ikke givet at vide,
hvad der tjener til hans Legemes Behov. Jeg smilede nu for anden Gang.
Jeg glædede mig over at se min Medengel, og at Gud aabenbarede mig sit
andet Ord,38 Endnu forstod jeg ikke alt; jeg forstod endnu ikke, hvad
det er, som holder Folk i Live, Jeg ventede og ventede, at Gud skulde
aabenbare mig det tredje og sidste Ord. I Løbet af det sjette Aar kom
Konen med de to smaa Tvillingesøstre; jeg kjendte dem igjen og erfarede
nu, hvorledes disse smaa Piger vare blevne holdt i Live. Jeg erfarede
det og tænkte ved mig selv: „Moderen bad for Børnene, og jeg troede
hende, jeg troede, at Børn ikke kunde undvære Fader og Moder, og her
havde en fremmed Kvinde opammet dem ved sit Bryst og opfostret dem." Da
jeg saa' hendes Taarer, saa', hvor øm denne Kvinde var over fremmede
Folks Børn, da saa' jeg ogsaa, at Gud var levende i hende, og forstod,
hvad det er som holder Folk i Live. Jeg indsaa', at Gud havde
aabenbaret mig det tredje og sidste Ord, og jeg smilede for tredje
Gang. XII. Michael stod der nu igjen som en Engel straa- lende af Lys,
saa Øjet ikke kunde udholde at se paa ham, og han tog til Orde med en
Stemme, der lød som en Røst fra Himlen: — Jeg erfarede, at det, der
holder Folk i Live, ikke er Bekymring for sig selv, men Kjærlighed til
Næsten. Det var ikke Moderen givet at vide, hvad der tjente til hendes
Børns bedste. Det var ikke den rige Mand givet at vide, hvad der tjente
til hans eget bedste. Og det er ikke noget Menneske givet39 at vide, om
det er Støvler til en levende eller Ligsko til en død, som vil tjene
ham bedst inden Aften. Hvis jeg holdt Livet oppe, medens jeg var
Menneske, saa var det ikke fordi jeg sørgede for mig selv, men fordi
der boede Kjærlighed i den fremmede Mand, som kom forbi mig paa Vejen,
fordi han og hans Hustru ynkedes over mig og fik mig kjær. Hvis de
forældreløse holdt Livet oppe, var det ikke fordi Bønderne sørgede for
dem, men fordi der boede Kjærlighed i den fremmede Kvindes Hjærte, saa
hun ynkedes over dem og fik dem kjær. Og det, der holder Folk i Live,
er ikke, at de sørge for sig selv, men at der bor Kjærlighed i
Mennesker. Jeg vidste, at Gud har givet Menneskene Livet og vil, at de
skal leve; men der var noget, som jeg ikke vidste, og som jeg nu først
forstod. Jeg forstod, at Gud ikke vilde, at Menneskene skulle leve
adskilte hver for sig, og at han derfor ikke aabenbarede dem, hvad hver
især har nødig; han vilde, at de skulde leve tilsammen med hin- anden
og aabenbarede dem derfor, hvad alle har nødig en som alle og alle som
en. Jeg forstod nu, at det kun synes Folk, at det, der holder dem i
Live er Bekymring for dem selv og ikke Kjærlighed til Næsten. Den, som
er i Kjærlighed, er i Gud og Gud i ham, fordi Gud er Kjærlighed. Her
istemte Englen en Lovsang til Herrens Ære, og Hyttens Vægge rystede ved
hans Stemme. Loftet aabnede sig, og der stod en Ildsøjle fra40 Jorden
op til Himlen. Sernjon, Matrona og Børnene knælede med Ansigterne mod
Jorden. Der skjøde Vinger ud fra Englens Ryg, og han hævede sig paa dem
til Himlen. Da Semjon paa ny løftede Hovedet og saa' sig om, stod
Hytten der som tilforn; men foruden ham og hans Familie var der nu
ingen andre tilbage i Stuen.

                            Nr. 2. Gudsønnen

Smaafortællinger af Léo Tolstoj. Oversatte fra russisk af Em. Hansen.
Nr. 2. Gudsønnen. o 1889. Kjøbenhavn. A n d r . S c h o u s F o r l a g
. 1889.Kjebenhavn. — I. Cohens Bogtrykkeri.I have hørt, at der er sagt:
Øje for Øje, og Tand for Tand; men jeg siger Eder, at I skulle ikke
sætte Eder imod det Onde. (St. Matthæus Ev. V. 38. 39). Hævnen hører
mig til, jeg vil betale, siger Herren. (St. Paulus' Brev til Romerne
XII, 19). I. En fattig Bonde, hvis Kone havde født ham en Søn, gik i
sin Glæde herover ind til Naboen for at bede ham om at staa Fadder til
Drengen. Naboen, der ikke havde Lyst til at komme i Fadder- skab med en
fattig Bonde, afslog det, og den stakkels Mand henvendte sig nu til en
anden, der ligeledes gav ham Afslag. Saaledes gik han hele Landsbyen
rundt, uden at kunne finde nogen, som vilde staa Fadder til Barnet. Der
var ikke andet for at gjøre, end at gaa til den næste Landsby, og se,
om han ikke skulde være heldigere dér. Paa Vejen møder han en fremmed,
som stanser ham og siger; — Goddag, lille Bondemand! Hvorhen gjælder
Rejsen ? 1*Bonden svarer: — Vorherre har skjænket os en Søn til vor
Ungdoms Glæde, til vor Alderdoms Trøst og til at bede for vore Sjæles
Frelse, naar vi selv ikke er mere; men jeg er saa fattig, at der i hele
vor Landsby ikke er én, som vil staa Fadder til Barnet. Jeg er nu gaaet
ud for at søge en Gudfader. — Du kan jo tage mig, siger den fremmede.
Bonden blev saa glad, at han ikke vidste, hvorledes han skulde takke
denne. — Men hvem skal jeg nu bede til Gudmoder? spurgte han. — Til
Gudmoder, siger den fremmede, skal Du bede Kjøbmandens Datter, som bor
inde i Byen. Hendes Fader ejer et stort stenmuret Hus henne paa Torvet.
Gaa Du lige ind i Butiken til ham og bed ham om at lade Datteren faa
Lov til at kjøre ud og være Gudmoder til Barnet. Det syntes dog Bonden
klang altfor be- synderligt. — Hvorledes, siger han, skal jeg kunne gaa
til den rige Kjøbmand? Han vil ikke have noget med mig at gjøre, og
giver aldrig sit Minde til at Datteren tager ud til mig. — Gjør dig
ingen Skrupler derover; men tag blot ind til Kjøbmanden og bed om hans
Samtykke. Sørg for, at alting kan være færdig til Daaben imorgen. Jeg
skal nok indfinde mig. Bonden vendte nu tilbage og spændte for, hvorpaa
han kjørte ind til Kjøbmanden i Byen. Her satte han Hesten og Vognen
ind i Gaarden5 og skulde lige til at gaa for at opsøge Kjøb- manden, da
denne i det samme kom ham i Møde. — Hvad godt? spurgte Kjøbmanden. —
Jo, Hr.Kjøbmand, svarede Bonden: — Tingen er: Vorherre har skjænket os
en Søn til vor Ung- doms Glæde, til vor Alderdoms Trøst og til at bede
for vore Sjæles Frelse, naar vi selv ikke er mere. Jeg ønskede saa
gjerne, at Din Datter maatte komme ud til os og være Gudmoder. — Naar
skal Daaben være? — Imorgen tidlig. — Godt. Gaa Du med Gud. Hun skal
nok komme. Næste Morgen indfandt saa vel Gudmoderen som Gudfaderen sig,
og Barnet blev døbt. Straks efter Daaben gik Gudfaderen, uden at sige,
hvem han var, og man havde ikke set ham siden. II. Barnet voksede op og
var sine Forældre til stor Glæde. Han var ikke blot stærk og rask til
sit Arbejde, men lige saa from som klog. Da han var bleven ti Aar
gammel, sendte Forældrene ham i Skole. Her lærte han i ét Aar lige saa
meget som andre i fem, og der var nu ikke mere noget for ham at lære.
Saa kom Paasken, og Drengen gik nu til Byen for at hilse paa sin
Gudmoder og ønske hende en glædelig Fest. Efter at han var kommen
tilbage, spurgte han Forældrene, hvor hans Gudfader boede,6 da han
ogsaa gjerne vilde besøge ham og ønske ham til Lykke med Helligdagene.
— Kjære Søn, sagde Faderen: — vi véd ikke selv, hvor din Gudfader bor.
Vi har ikke set ham siden Du blev døbt, og det gjør os saa ondt, at vi
ikke har kunnet erfare noget om ham. Vi véd ikke engang, om han endnu
er i Live. Kjære Forældre! sagde Sønnen, idet han bukkede dybt for
Faderen og Moderen: — Tillad mig, at gaa ud og søge efter min Gudfader.
Jeg har ikke Ro, før jeg finder ham og faar ønsket ham en glædelig
Fest. Forældrene gave ham villigt deres Samtykke, og Drengen gik nu ud
for at opsøge sin Gudfader. III. Han forlod Hjemmet tidlig om Morgenen,
og da han havde gaaet en halv Dags Tid, mødte han en fremmed paa Vejen.
— Goddag, min lille Dreng! siger den frem- mede: — Hvorhen gjælder
Rejsen? Drengen svarede: — Jeg har været inde i Byen og hilse paa min
Gudmoder til Helligdagene. Da jeg kom hjem, spurgte jeg mine Forældre,
hvor min Gudfader bo'r, da jeg ogsaa gjerne vilde ønske ham en glædelig
Fest. Men hverken Fa'r eller Mo'r kunde sige mig det. De havde ikke set
ham siden jeg blev døbt, sagde de, og vidste ikke en- gang, om han
ogsaa endnu er i Live. Jeg vilde saa inderlig gjerne hilse paa ham, og
jeg er nu7 gaael ud for at se, om jeg ikke skulde kunne finde ham. —
Jeg er din Gudfader, sagde den fremmede. Drengen blev umaadelig glad,
omfavnede og kyssede Gudfaderen, hvorpaa han spurgte: — Hvor skal Du nu
hen, kjære Gudfader? Hvis din Vej ligger ad den Kant, hvor vi bo'r, saa
maa Du endelig besøge os; hvis Du derimod gaar hjem efter, saa følger
jeg med Dig. — Jeg har ikke Tid til nu at følge hjem med Dig, sagde
Gudfaderen: — Der er noget, som jeg først maa besørge her i
Landsbyerne. Men imorgen skal jeg være hjemme; saa kan Du komme og be-
søge mig. — Hvorledes skal jeg fmde, hvor Du bo'r, kjære Gudfader? —
Gaa blot stadig lige ud mod Øst, til Du kommer til en Skov. Midt i
Skoven er der en Eng; der kan Du sætte Dig og hvile Dig; men pas vel
paa, hvad Du dér faar at se. Naar Du kommer ud af Skoven, vil Du faa
Øje paa en Have, hvori der ligger et Slot med Guldtag. Dette Slot er
mit. Dér skal Du gaa hen til Porten, hvor jeg saa selv vil komme Dig i
Møde. Efter at Gudfaderen havde sagt dette, for- svandt han. IV.
Drengen gjorde, som Gudfaderen havde be- falet ham. Da han havde naaet
Skoven og var8 kommen ud paa Engen, fik han Øje paa et Grantræ, i hvis
ene Gren der hang en stor og svær Træ- klods i et Tov over et Trug med
Honning. Bedst som han stod og tænkte over, hvorfor man vel havde
stillet Honning her og hængt den Træklods op i Træet, hørte han,
hvorledes det knagede og bragede i Underskoven og saa' en Hunbjørn
komme ud af Krattet med en aarsgammel Unge og tre mindre Unger efter
sig. Moderen, som havde vejret Honningen, løb lige hen til Truget, stak
Snuden ned i det og kaldte paa Ungerne. Disse kom nu springende, men
idet de begjærligt kastede sig over Honningen, kom Træklodsen i
Bevægelse og puffede og stødte til dem. Ved Synet heraf slog Moderen
til den med Labben, saa den svingede længer bort; men da den straks
efter kom tilbage igjen, traf den lige midt i Klyngen af Ungerne og
dunkede dem saadan i Hovedet og Ryggen, at de brølende af fuld Hals
foer hver til sin Side. Med et dumpt Brøl greb Moderen Træklodsen i
begge Labber, løftede den helt op over Hovedet og slyngede den fra sig.
Træklodsen for nu et dygtigt Stykke tilvejrs. Imens sprang den
aarsgamle Unge hen til Truget og begyndte at gjøre sig til Gode med
Honningen. De andre Unger skulde lige til at følge dens Eksempel, da
Træklodsen kom tilbage og gav den ældste et saadant Slag i Hovedet, at
den faldt om og var død med det samme. Moderen blev nu helt rasende og
med et frygteligt Brøl greb hun paa ny Træklodsen og kylede den fra sig
af al Magt. Denne Gang for Træklodsen saa9 højt tilvejrs, at den
endogsaa gik højere end Grenen, som den hang i, og Tovet slappedes; men
da den ikke kunde komme højere, stansede den og gik tilbage igjen; og
da Hunbjørnen imens paa ny var kommen hen til Truget med Ungerne efter
sig, ramte den hende med al den Styrke, som Faldet havde givet den,
lige i Skallen, saa hun vendte alle fire i Vejret og kreperede, medens
Ungerne løbe hver til sin Side. V. Drengen undrede sig over, hvad det
vel kunde betyde, og gik videre. Efter at have gaaet en Stund, kom han
til en stor Have, hvori der laa et højt Slot med Guldtag. Uden for
Porten til Slottet ser han sin Gudfader, der med et venligt Smil gaar
ham i Møde, tager ham ved Haanden og fører ham igjennem Slotsgaarden
ind i Haven. Alt, hvad han her fik at se, var saa skjønt og herligt, at
han aldrig i Drømme havde set noget lignende. Efter at de havde beset
Haven, førte Gudfaderen ham op i Slottet. Dette var endnu smukkere end
Haven. Gudfaderen viste ham om i alle Salene, hvoraf den ene var
skjønnere og pragtfuldere end den anden. Bedst som de gik, førte han
ham hen til en forseglet Dør. — Ser Du denne Dør? siger Gudfaderen: —
Der er ingen Laas for; den er kun forseglet. Den kan vel lukkes op; men
jeg raader Dig dog ikke til at gjøre det. Bliv nu her og spadsér,
hvor10 Du vil, mens Du forlyster Dig med alle de Glæder, her findes.
Der er kun én Ting, som jeg forbyder Dig: at gaa ind ad den Dør. I Fald
Du dog skulde gjøre det, saa husk, hvad Du saa' i Skoven. Med disse Ord
forlod Gudfaderen ham. Da Gudsønnen nu var bleven alene, begyndte han
at se sig om paa egen Haand, og alt, hvad han saa', glædede ham i den
Grad, at han slet ikke mærkede, hvorledes Tiden gik, saa han allerede
havde været der i hele treti Aar, medens han tænkte, at han kun havde
opholdt sig der i tre Timer. Da saa de treti Aar vare gaaede, kom han
en Dag hen til den forseglede Dør. „Hvorfor mon Gudfa'r ikke ønskede,
at jeg skulde gaa ind i det Værelse?" tænkte han ved sig selv: „Lad mig
dog engang gaa ind og se, hvad der er!" Han stødte til Døren, hvorved
Seglene sprang af og Døren aabnedes. Salen, hvori han traadte ind, var
endnu større og smukkere end alle de andre Sale, som han havde set i
Slottet, og lige midt i den stod der en Guldtrone. Gudsønnen gik længe
om i Salen, uden at kunne se sig mæt paa alle dens Herligheder;
tilsidst nærmede han sig Tronen og efter at have staaet lidt gik han op
ad Trinene og satte sig paa den. Som han sad dér, fik han Øje paa en
Stav, der stod lige ved Siden af Tronen. Han tog den i Haanden, og i
samme Nu aabnede alle Salens fire Vægge sig. Gudsønnen saa' sig om.
Hele Verden laa aaben for ham, og han kunde se alt, hvad Menneskene
foretoge sig. Naar han saa' lige ud, saa' han Havet fuldt af11 Sejlere;
tilhøjre — fremmede, hedenske Folkeslag, tilvenstre — Kristne, men dog
ikke Russere, bag ved sig — sine egne Landsmænd Russerne. „Lad mig
engang se, hvorledes det staar sig hjemme, om der er Udsigt til en god
Høst," tænkte han, idet han saa' ned paa Faderens Mark, hvor Kornet
just stod i Stakke. Han begyndte allerede at tælle dem, for at se, hvor
mange der var, da han i det samme hk Øje paa en Bonde, der kom kjørende
ud paa Marken. Først troede han det var Faderen, der var taget ud om
Natten for at kjøre Kornet hjem; men ved at se nærmere til, opdagede
han, at det var Vasili Kudrjåschov, Tyven, som var ude at stjæle Neg.
Han holdt just ved en af Stakkene, og havde allerede begyndt at læsse
Negene paa Vognen. Ved Synet heraf for Blodet Gud- sønnen til Hovedet,
og han raabte af fuld Hals: „Fa'r! Der er Tyve ude ved Kornet!" Den
gamle, som den Nat sov ude i Marken ved Hestene, vaagnede i det samme.
„Jeg drømte, at der var nogen, som vilde stjæle af Stakkene," sagde han
til sig selv. „Lad mig dog engang tage hen og se, hvorledes det
forholder sig." Da han havde faaet spændt for og var kommen hen til
Kornet, traf han ganske rigtig Vasili i Færd med at stjæle Neg. Han
gjorde Anskrig, hvorved Naboerne kom løbende til, og efter at de i
Forening havde pryglet Vasili halv fordærvet, bandt de ham og slæbte
ham i Fængsel. Gudsønnen saa' nu ned i Byen, hvor hans Gudmoder boede,
som var bleven gift med en Kjøb-12 mand. Her saa' han, hvorledes
Manden, medens hun laa og sov, stod op fra Lejet og gik hen til sin
Elskerinde. Han raaber til hende: „Staa op! Din Mand er Dig utro!"
Gudmoderen for op, kastede Klæderne om sig, og da hun havde fundet
Manden, lod hun først sin Harme gaa ud over hans Elskerinde, hvem hun
overøste med Skjældsord og Slag, hvorpaa hun erklærede ham selv, at hun
ikke mere vilde leve sammen med ham. Gudsønnen vilde nu se, hvorledes
hans Moder havde det, og han saa', hvorledes hun laa og sov ene i
Hytten, medens en Røver, som havde trængt sig ind til hende, var i Færd
med at brækkeDragkisten op. Larmen vækkede hende, og ved Synet af
Røveren gav hun sig til at skrige i vilden Sky. Denne greb en Økse og
gik løs paa Konen med den for at dræbe hende. Gudsønnen var ikke i
Stand til at beherske sig, han slyngede Staven, som han holdt i
Haanden, af al Magt imod Røveren, traf ham lige i Tindingen og dræbte
ham paa Stedet. VI. Han havde aldrig saa snart dræbt Røveren, før
Væggene igjen lukkede sig, og Salen paa ny antog sit tidligere
Udseende. I det samme gik Døren op og Gudfaderen traadte ind. Han
nærmede sig Gudsønnen, tog ham ved Haanden og efter at have ført ham
ned fra Tronen sagde han til ham:13 — Saa har Du dog ikke efterkommet
min Be- faling. Først har Du forsét Dig ved at aabne den forbudne Dør,
dernæst ved at bestige Tronen og tage min Stav i Haanden og endelig ved
at bringe meget ondt ind i Verden. Hvis Du blot havde siddet der en
Time til, vilde Du have fordærvet Halv- parten af alle de Mennesker,
der er i Verden. Med disse Ord førte han igjen Gudsønnen op paa Tronen
og tog Staven i Haanden. Paa ny aabnede alle Salens fire Vægge sig, og
man kunde se alt, hvad der foregik i Verden. — Se nu, sagde Gudfaderen,
hvad Du har gjort imod din Fader: Vasili har siddet et helt Aar i
Fængsel, hvor han har lært at begaa alle mulige Forbrydelser og er
bleven aldeles forhærdet. Nu har han stjaalet to Heste fra din Fader og
ser Du, hvorledes han just er i Færd med at stikke Ild paa hans Gaard.
Alt det kan din Fader takke Dig for. Lige som Gudsønnen havde faaet Øje
paa Faderens Gaard, der var begyndt at brænde, skjulte Gudfaderen Synet
for ham og befalede ham at se til en anden Side. — Det er nu et Aar
siden, at din Gudmoders Mand har forladt hende og lever med andre
Kvinder, medens hans første Elskerinde er gaaet helt til Grunde. Af
Sorg har nu din Gudmoder slaaet sig til Drik, og det kan hun takke Dig
for. Gudfaderen lod nu ogsaa dette Syn forsvinde og viste paa ny
Gudsønnen hans Hjem. Her saa'14 han sin Moder, der græd bitterlig over
sine Synder og sagde: — Det havde været bedre, om Røveren den Gang
havde dræbt mig; saa havde jeg ikke begaaet al den Synd! — Ser Du!
sagde Gudfaderen: — Og det kan din Moder takke Dig for. Han skjulte
ogsaa dette Syn og lod Gudsønnen se ned ad, hvorved denne fik Øje paa
Røveren, der stod uden for Fængslet imellem to Fangevogtere. — Denne
Mand, sagde Gudfaderen: — har berøvet ni Mennesker Livet. Han skulde
selv have sonet sine Synder, men nu maa han dø, og da det er dig, som
er Skyld heri, har Du taget alle hans Synder paa Dig med det samme og
maa nu selv svare for dem. Og det har Du kun Dig selv at takke for.
Første Gang Hunbjørnen stødte til Træklodsen, skaffede hun Ungerne
Knubs; anden Gang — dræbte hun sin ældste Unge; tredje Gang — bragte
hun sig selv i Undergang. Det samme har ogsaa Du gjort. Jeg giver Dig
nu treti Aars Frist. Gaa ud i Verden og afson Røverens Synder. Hvis Du
ikke soner dem, maa Du selv gaa i hans Sted. — Hvorledes skal jeg kunne
sone hans Synder? spurgte Gudsønnen. Herpaa svarede Gudfaderen: — Naar
Du har udryddet lige saa meget ondt, som Du har bragt ind i Verden, da
har Du sonet baade dine og Røverens Synder.15 — Men hvorledes skal man
udrydde det onde i Verden ? spurgte Gudsønnen paa ny. Gudfaderen
svarede: — Gaa lige mod Øst, til Du kommer til en Kornmark, hvor Du vil
træffe nogle Folk. Læg vel Mærke til, hvad de foretage sig, og lær dem
at handle saaledes, som Du selv vilde have gjort i deres Sted. Gaa saa
videre og læg stadig vel Mærke til, hvad Du faar at se. Paa den fjerde
Dag vil Du komme til en Skov. Inde i Skoven ligger der en Hytte, hvori
der boer en Olding. Fortæl ham alt, hvad Du har set. Han vil lære Dig,
hvad Du skal gjøre, og naar Du har gjort alt, hvad Oldingen befaler
Dig, da har Du udsonet dine og Røverens Synder. Med disse Ord tog han
Gudsønnen ved Haanden og førte ham ud af Porten. VIL Gudsønnen gik.
Undervejs vedblev han stadig at grunde over, hvorledes han vel skulde
bære sig ad med at udrydde det onde i Verden. „Det ondeher i Verden
udryddes sædvanlig ved, at man forviser de slette Mennesker, spærrer
dem inde i Fængsler eller lader dem henrette," tænkte han. „Hvorledes
skal jeg da bære mig ad for at udrydde det onde, uden at tage andres
Synder paa mig?" spurgte han sig selv; men hvor meget han end grundede,
kunde han dog ikke komme efter, hvad han skulde gjøre. Langt om længe
naaede han Kornmarken.16 Kornet, som stod baade højt og tæt, var
allerede modent, og Gudsønnen undrede sig over, hvorfor man ikke havde
begyndt at høste. I det samme fik han Øje paa en Kalv, som var sluppen
ind i Kornet og saa', hvorledes Folkene satte sig til Hest og gave sig
til at jage efter Kalven fra den ene Side af Marken til den anden. Hver
Gang Kalven vil til at smutte ud af Kornet, kommer en eller anden
farende og forskrækker den, saa den løber tilbage, og man begynder nu
paa ny at jage efter den i Kornet. Konen, hvem Kalven tilhører, staar
imens paa Vejen og græder, medens hun i ét Væk gjen- tager: „De jager
Livet af min stakkels Kalv!" — Hør, Godtfolk! siger Gudsønnen til dem:
— Hvorfor bærer I jer nu ad paa den Maade? Rid først ud af Kornet
allesammen og lad saa Konen kalde paa Kalven. Bønderne fulgte hans
Raad, og Konen gik hen til Vejgrøften, hvor hun begyndte at kalde:
„Kibbe, kibbe, kibbe, kib, kib!" Kalven spidsede Ører og efter at have
staaet en lille Stund og lyttet, sprang den ud af Kornet og for hen til
Konen, idet den jog Hovedet ind imellem hendes Skjørter og nær havde
løbet hende over Ende. Og nu var baade Bønderne glade, og Konen glad og
Kalven glad. Gudsønnen gik nu videre, medens han tænkte: „Jeg ser nu,
at ondt kun fører ondt med sig. Jo mere man jager det onde, desto mere
udbreder man det. Man kan følgelig ikke udrydde ondt med ondt. Men
hvormed skal man da udrydde det? Ja, det véd jeg ikke. Godt, at Kalven
lystrede17 Konen; men naar den nu ikke havde lystret, hvor- ledes
skulde man saa have faaet kaldt den ud?" Gudsønnen tænkte og tænkte,
men det vilde stadig ikke føre til noget, og han gik saa videre. VIII.
Efter endnu at have gaaet et godt Stykke, kom han til en Landsby. Her
gik han hen til en lille Hytte, der laa lige i Udkanten, og bad om
Nattely. Konen i Huset lukkede op for ham, og lod ham komme ind. Hun
var alene hjemme og havde travlt med at gjøre rent. Gudsønnen krøb op
paa Ovnen og gav sig til at se paa, hvad Konen foretog sig. Han saa',
hvorledes hun skurede Gulvet og nu skulde til at vaske Bordet. Efter at
have vasket det, begyndte hun at tørre det af med et smudsigt
Viskeklæde; men jo mere hun tørte, desto smudsigere blev det, idet
Snavset fra Viskeklædet lagde sig i brede Striber langs ad Bordet.
Først havde hun tørret Bordet paa langs, nu prøvede hun paa tværs; men
det gik ikke bedre herfor: hun tørrede kun den ene Smudsstribe ud for
at lave den anden. Gud- sønnen saa' stiltiende til en Stund, saa siger
han: — Hvad er det dog Du gjør, lille Mo'r? — Kan Du ikke se det? Jeg
gjør rent til Helligdagen. Jeg kan bare ikke faa Bordet her vasket
rent. Hvor meget jeg saa tørrer og gnider paa det, saa er og bliver det
dog lige snavset for det. Jeg kan snart ikke røre mig mere, saa træt er
jeg. Tolstoj: Smaafortællinger Nr. 2. 218 — Du skulde ogsaa først
skylle Viskeklædet godt ud og siden tørre af med det, sagde Gud-
sønnen. Konen gjorde som han havde sagt og fik nu Bordet vasket rent i
en Fart. — Tak skal Du ha', siger hun, for at Du lærte mig det. Næste
Morgen tog Gudsønnen Afsked med Bondekonen og gik videre. Langt om
længe kom han til en Skov, hvor han traf nogle Bønder, som vare i Færd
med at lave Hjulfælger. Det vilde dog ikke lykkes for dem, og da
Gudsønnen kom nærmere, saa' han, at Grunden hertil var, at Bønderne
ikke havde gjort Pælen fast, der skulde holde Fælgen. — Hvad er det dog
I gjør, gode Venner! siger Gudsønnen. — Vi er i Færd med at lave
Fælger, siger én af Bønderne: — Men skjønt vi nu har lagt Træet i Blød
to Gange, vil det dog ikke bøje sig. Vi er rent udasede. — Ja men,
kjære Venner, I skulde ogsaa først gjøre Pælen fast; som I nu gjør,
løber I jo bare rundt med den. Hvorledes skal saa Træet kunne bøje sig?
Bønderne fulgte hans Raad, gjorde Pælen fast, og Arbejdet gik nu rask
fra Haanden. Efter at Gudsønnen havde overnattet i Skoven sammen med
Bønderne, begav han sig videre og vedblev at gaa hele Dagen og Natten
lige til Morgengry, da han traf nogle Kvægdrivere, der havde gjort
Holdt ved Vejen. Han tog Plads hos dem19 og saa', hvorledes de vare i
Færd med at tænde et Baal. Først lagde de noget tørt Kvas i Bunke, som
de stak Ild paa; men inden det endnu rigtig var begyndt at fænge,
dækkede de det til med friske Grene og Kviste, hvorved Ilden gik ud.
Saa tog de igjen noget tørt Kvas, som de tændte Ild i og paa ny
tildækkede med friske Grene, hvorved Ilden atter gik ud. Og saaledes
vedbleve de længe at plage sig, uden at kunne faa tændt Baalet. — I
skulde ikke skynde Jer saa meget med at lægge friske Grene til Ilden,
siger Gudsønnen: — Lad først det tørre Kvas komme rigtig i Lue, saa kan
I siden lægge paa af det friske. Saaledes gjorde nu ogsaa Kvægdriverne,
og det varede ikke længe, inden Baalet knitrede og brændte saa det var
en Lyst. Gudsønnen sad endnu lidt hos dem, hvorpaa han gik videre. Han
grundede stadig over, hvad vel Meningen kunde være med de tre
forskjellige Ting, han nu havde set undervejs; men hvor meget han saa
grundede, var han dog ikke i Stand til at forstaa det. IX. Efter at han
endnu havde gaaet en hel Dag, kom han til en Skov, hvori der laa en
lille Hytte. Han gik hen og bankede paa Døren. Hvem dér? spurgte en
Stemme inde fra Hytten. En stor Synder. Jeg er gaaet ud i Verden for at
afsone andres Skyld.20 Døren til Hytten aabnede sig og der viste sig en
Olding, som spurgte Gudsønnen: — Hvad er det for en Skyld, som hviler
paa Dig? Gudsønnen gav sig nu til at tortælle ham om Gudfaderen, om
Hunbjørnen med Ungerne, om Tronen i Salen med den forseglede Dør, om
hvad Gudfaderen bavde befalet ham og om Mødet med Bønderne, som havde
trampet Kornet ned i Marken for at jage Kalven ud, medens den af sig
selv var løbet ud til Konen. — Jeg har forstaaet, siger han, at man
ikke kan udrydde ondt med ondt; men jeg forstaar ikke, hvorledes man
skal udrydde det. Lær mig det. Lad mig først høre, hvad Du endnu har
set undervejs, siger Oldingen. Gudsønnen fortalte ham nu, hvorledes
Bonde- konen havde vasket Bordet, hvorledes Bønderne havde lavet Fælger
og Kvægdriverne havde baaret sig ad for at tænde Baalet. Efter at have
hørt ham til Ende, gik Oldingen ind i Hytten, hvorfra han vendte
tilbage med en stump Økse, som han rakte Gudsønnen, idet han sagde: —
Følg mig. Et Stykke fra Hytten stansede han ved et ri ræ, som han
befalede Gudsønnen at fælde. Denne gjorde det. Oldingen befalede ham nu
at hugge Stammen i tre Stykker, hvad Gudsønnen ligeledes efterkom,
hvorpaa Oldingen gik ind i Hytten efter Ild, hvormed han befalede ham
at tænde et Baal, hvorpaa han skulde brænde de tre Stykker Træ21 saa
længe, til de vare blevne helt forkullede. Da Gudsønnen ligeledes havde
efterkommet dette, lod Oldingen ham grave de tre forkullede 1ræstumper
ned saaledes, at kun Halvdelen af dem ragede op over Jorden. — Ser Du
Floden her neden for Bjerget? tog- nu Oldingen til Orde: — Her fra skal
Du hente Vand i Munden til at vande Træstumperne med. Denne skal Du
vande saaledes som Du lærte Bonde- konen at vaske Bordet; denne — som
Du lærte Bønderne at lave Fælger, og denne — som Du lærte Kvægdriverne
at tænde Baalet. Naar de alle tre vokse op og blive til tre Æbletræer,
da vil Du erfare, hvorledes man skal udrydde det onde, som boer i
Menneskene, da vil Du ogsaa sone den Skyld, som hviler paa Dig. Med
disse Ord vendte Oldingen tilbage i Hytten. Gudsønnen brød forgjæves
sit Hoved med at forstaa, hvad Oldingen havde sagt til ham; men han
gjorde ikke desto mindre, som det var ham befalet. X. Han gik ned til
Floden, tog Munden fuld af Vand og gjød det ud over den ene af
Træstumperne. Dette gjentog han flere Gange, hvorpaa han lige- ledes
gav sig til at vande de andre to. Tilsidst blev han saa træt, at han
knap kunde røre sig, og da han tillige var bleven dygtig sulten, gik
han hen til Hytten, for at bede Oldingen om at give sig lidt at spise.
Idet han aabnede Døren, saa'22 han, at Oldingen Jaa død paa Bænken. Ved
at se sig om i Hytten, fandt han lidt tørt Brød, hvormed han stillede
sin Hunger, og en Spade, som han tog for at grave en Grav til den
afdøde. Om Natten vandede han Træstumperne, og om Dagen arbejdede han
paa Graven. Da den var færdig, og han lige skulde til at begrave Liget,
kom der nogle Landsbyfolk, der efter Sædvane bragte Ol- dingen Føde. De
erfarede nu, at den gamle var død og havde bestemt Gudsønnen til at
være sin Efterfølger. Da de saa havde begravet Oldingen, forlode de
Gudsønnen, idet de lode ham beholde Brødet og lovede, at de ogsaa nok i
Fremtiden skulde forsyne ham med Føde. Gudsønnen blev nu boende i
Hytten i Oldingens Sted, medens han opholdt Livet med Føden, som man
bragte ham, og udførte den Gjerning, der var ham paalagt. Han kunde vel
have levet saaledes et Aar, da der allerede var begyndt at komme mange
Folk ud til ham. Vidt og bredt gik der Ry om, hvorledes der ude i
Skoven levede en hellig Mand, som gjorde Bod ved at bære Vand i Munden
op ad et Bjerg for at vande nogle af- brændte Træstubbe. Mellem de
Folk, der besøgte ham, var der ogsaa rige Kjøbmænd, som bragte ham
Gaver; men af alt, hvad man bragte ham, tog han selv kun, hvad han lige
havde nødig til Livets Ophold, medens han gav alt det øvrige til de
fattige. Paa denne Maade gik nu hans Liv: Halvdelen af Dagen tilbringer
han med at bære Vand i Munden og vande Træstubbene, Halvdelen med at
hvile sig23 og samtale med Folk, som komme for at hente Trøst hos ham.
Det forekommer ham, som det Liv han nu lever er det, som er befalet ham
at gjøre, for at kunne udrydde det onde og sone sine Synder. Der gik
endnu et Aar; men skjøndt han ikke lod en Dag gaa hen, uden at vande
Træ- stubbene, var der dog endnu ingen af dem, som bar Kjende af, at
hans Møje havde frugtet. Bedst som han en Dag sidder inde i Hytten,
hører han en Mand komme ridende forbi, syngende en lystig Vise. Han
gaar ud for at se, hvem det kan være, og et lille Stykke fra Hytten
faar han Øje paa en kraftig ung Mand i smukke Klæder paa en fyrig Hest
med en kostbar Saddel. Gudsønnen gaar ham i Møde og spørger ham, hvem
han er og hvor han skal hen. Rytteren stanser og svarer: — Jeg er en
Røver. Jeg lever af at slaa Folk ihjel paa Landevejen. Jo flere jeg
slaar ihjel, desto gladere er jeg, og desto lystigere de Viser jeg
synger. „Hvorledes skal man nu udrydde det onde i saadan et Menneske?"
tænker Gudsønnen forfærdet. „Jeg har let nok ved at tale med dem, der
kommer her af sig selv og angrer deres Synder; men han her praler jo af
det onde han gjør. Gudsønnen vendte sig om og gik uden at sige noget;
men i det samme tænkte han ved sig selv: „Hvad skal man nu gjøre? Hvis
denne Røver begynder at faa sin Gang her, vil han jo sætte24 Skræk i
Folk, saa ingen mere vil komme til mig. Hvorledes skal Folk saa hjælpe
sig herefter, ja, og hvorledes skal jeg selv komme ud af det? I disse
Tanker blev han staaende og vendte sig paa ny om imod Røveren. — Hør,
hvad jeg vil sige Dig, tog han til Orde: — Ellers, naar Folk kommer
her, er det ikke for at rose sig af det onde de gjør, men for at angre
og bede for deres Synder. Gjør nu ogsaa Du det samme, hvis Du frygter
Gud. I Fald Du ikke vil angre, saa tag bort herfra og kom aldrig mere
til- bage. Forstyr ikke min Ro, og skræm ikke dem, som søge mig. Hvis
Da ikke adlyder, vil Herren straffe Dig. Røveren gav sig til at le. —
Jeg hverken frygter Gud eller lystrer Dig, sagde han: — Du har ikke
noget over mig at be- fale. Du lever af at gjøre Bod, siger Du, Jeg
lever af Røveri. Enhver ernærer sig paa sin Maade. Du kan belære de
gamle Kjællinger, som render hos Dig, men mig skal Du ikke lære noget.
Fordi Du nu har nævnt Gud i min Nærværelse, vil jeg imorgen slaa et Par
Mennesker ihjel, som ellers kunde have faaet Lov at leve i Fred. Hvis
jeg ikke slaar Dig selv ihjel idag, er det blot fordi jeg ikke vil
smøre mine Hænder til paa Dig. Men tag Dig dog i Agt, at Du ikke en
anden Gang kommer mig for Øje, Med disse Trusler fjernede Røveren sig.
Han lagde siden aldrig mere Vejen forbi Hytten, og Gud- sønnen levede
nu i otte Aar stille og roligt som før.25 XL En Morgenstund efter at
Gudsønnen hele Natten havde gaaet og vandet Træstubbene, satte han sig
til Hvile inde i Hytten, medens han saa' hen ad Stien og tænkte, om der
ikke snart vilde komme nogen til ham; men der kom ikke et Menneske.
Hele Dagen sad han forgjæves og ventede. Da Aftenen nærmede sig, blev
han helt trist til Mode og faldt i Tanker. Ved at mindes, hvorledes
Røveren havde bebrejdet ham, at han levede af at gjøre Bod, kastede han
et Blik tilbage paa sit Liv. „Det var ikke saaledes, at Oldingen
befalede mig at leve," tænkte han ved sig selv. „Han paa- lagde mig at
gjøre Bod, og det Liv, som jeg nu tører, skatfer mig ikke blot
Udkommet, men tillige Ære blandt Mennesker. Dette Liv har i den Grad
taget Magten over mig, at blot der ingen kommer til mig, bliver jeg
straks trist til Mode. Naar her derimod er fuldt op af Folk, glæder jeg
mig kun over, hvorledes man ærer mig for min hellige Vandel. Det er
ikke saaledes, at man skal leve. Den Ære, som Menneskene vise mig, har
ledet mig vild. I Stedet for at sone de gamle Synder, har jeg kun
sanket nye Synder paa min Samvittighed. Jeg vil nu gaa ind i Skoven og
opsøge mig et andet Sted, hvor Folk ikke mere skal kunne tinde mig. Der
vil jeg saa leve ene for mig selv, at det maa lykkes mig at sone de
gamle Synder, uden at sanke nye til."26 Gudsønnen forlod nu Hytten,
idet han kun tog Spaden og Brødposen med sig, og lagde Vejen hen til en
dyb Kløft, hvor han vilde bygge sig en Jordhytte, hvori han kunde leve
skjult for Men- neskene. Bedst som han gaar, møder han Røveren. Han
blev saa forskrækket ved Synet af ham, at han gav sig til at løbe; men
denne red efter ham og raabte: — Hvor skal Du hen? — Jeg vil skjule mig
for Menneskene, sagde Gudsønnen, og jeg gaar nu ud for at opsøge mig et
Sted, hvor ingen mere skal kunne komme til mig. — Men hvad vil Du da
leve af, naar ingen mere kommer til Dig? spurgte Røveren forundret.
Gudsønnen havde slet ikke tænkt herpaa før; men da Røveren gjorde ham
dette Spørgsmaal, kom han selv i Tanke om, hvor han nu skulde faa Føden
fra. — Vorherre hjælper mig nok, sagde han. Røveren red videre, uden at
sige et Ord. „Hvorledes gaar det til?" tænkte Gudsønnen. „Jeg har dog
ikke denne Gang talt noget om det Liv, han fører. Maaske vil han nu
angre sine Synder. Han lod idag til at være mildere stemt end sidst,
lige som han heller ikke truede mig paa Livet." Idet Røveren fjernede
sig, raabte han efter ham:27 — Se dog alligevel, at Du kommer til at
angre. Du vil ellers ikke undgaa Herrens Straf. Røveren vendte sin Hest
og trak en Kniv ud af Bæltet, hvormed han truede Gudsønnen, der
forskrækket løb ind i Skoven. Røveren forfulgte ham dog ikke, men sagde
kun: — To Gange har jeg tilgivet Dig, Gamle. Hvis Du endnu en Gang
kommer mig for Øje, slaar jeg Dig ihjel. Med disse Ord red han bort. Da
Gudsønnen om Aftenen kom for at vande træstubbene, saa' han, at en af
dem var begyndt at spire, og at der voksede et Æbletræ ud af den. XII.
Gudsønnen levede nu ene, skjult for Mennesker. Da Brødet slap op for
ham, gik han ud for at søge Rødder; men lige som han var gaaet ud for
at søge, fik han Øje paa en lille Pose, der hang paa en Gren. Han tog
Posen og saa' nu, at den var fuld af Brød. Heraf levede han saa til
Posen var tom, og da han paany gik ud for at søge Rødder, hang der
igjen en lilfe Pose med Brød paa den samme Gren, hvor han havde fundet
den første. Paa denne Maade opholdt han Livet, og den eneste Sorg han
havde, var den Frygt han nærede for Røveren. Saa snart han kun troede
ham i Nærheden, skjulte han sig angst, idet han tænkte: „Hvis han ser
mig, slaar han mig ihjel, og jeg naaer ikke at sone alle mine
Synder."28 Saaledes henlevede han endnu ti Aar. Den ene af Træstubbene
var nu vokset op til et Æble- træ, medens de andre stadig var og blev
to golde, forbrændte Træstubbe. En tidlig Morgen, da han mødig og træt
efter at have udøvet sin daglige Gjerning — at væde Jorden omkring
Træstubbene —, havde sat sig ned for at hvile sig lidt, faldt han paa
ny i Tanker over sit Liv. „Jeg har igjen forsyndet mig," tænkte han,
„idet jeg er begyndt at frygte for Døden. Lige som jeg ikke ogsaa ved
min Død — om Gud saa vil — skulde kunne gjøre Bod for Synderne!" 1 det
samme hørte han, hvorledes Røveren kom ridende. Denne Gang sang han
ikke, men skjændte og bandte. „Der er ingen, som kan gjøre mig hverken
ondt eller godt, uden Gud," tænkte Gud- sønnen ved sig selv og gik
Røveren i Møde. Han saa' nu, at denne ikke var alene, men havde en ung
Mand liggende foran sig tværs over Sadlen. Fangen var bunden paa Hænder
og Fødder og havde et Tørklæde for Munden, saa han ikke kunde tale.
Røveren vedblev at skjænde og bande. Gudsønnen stillede sig lige foran
Hesten og spurgte; — Hvor skal Du hen med denne Mand? — Ind i Skoven.
Det er en Kjøbmands Søn. Han vil ikke sige, hvor hans Fader gjemmer
sine Penge; men jeg skal nok faa det banket ud af ham. Med disse Ord
vilde Røveren ride videre; men29 Gudsønnen stillede sig i Vejen for
ham, og idet han greb Hesten ved Tøjlen, sagde han: — Giv Manden fri!
Røverens Vrede vendte sig nu imod Gud- sønnen. — Har Du maaske Lyst til
at dele samme Skjæbne? raabte han med en truende Haand- bevægelse: — Du
véd, hvad jeg har lovet Dig. Slip! Men Gudsønnen lod sig ikke
forskrække. — Nej, siger han, jeg slipper Dig ikke! Jeg frygter Dig
heller ikke. Jeg frygter ingen uden Gud, og Gud forbyder mig at slippe
Dig. Giv Manden fri! Røveren rynkede Brynene, trak Kniven af Bæltet,
skar Rebene over og lod Kjøbmands- sønnen gaa. — Pak jer, begge to!
raabte han til dem: — og kom mig ikke for Øje en anden Gang!
Kjøbmandssønnen følte sig aldrig saa snart befriet fra Rebene, før han
pilede afsted det bedste han kunde. Røveren vilde have redet videre;
men Gudsønnen holdt ham stadig tilbage, idet han vedblev at formane ham
til at opgive det slette Liv, som han førte. Røveren blev holdende? og
hørte ham til Ende, hvorpaa han red bort, uden at sige et Ord. Næste
Morgen, da Gudsønnen kom for at vande Træstubbene, saa' han, at den ene
af de to, som var tilbage, nu ogsaa var begyndt at spire, og at der
ligeledes voksede et Æbletræ ud af denne.30 XIII. Der hengik endnu ti
Aar, Saa sidder Gud- sønnen en Dag, som sædvanlig, stille og ene. Der
er intet, som tynger paa ham, intet han ønsker, intet han frygter, hans
Sjæl er fuld af Glæde. „Hvor dog Gud i alle Henseender har velsignet
Menneskene!" tænker han. „De skulde kun leve et Liv i Glæde; men i
Stedet herfor pine og plage de sig selv til ingen Nytte." Han mindedes
alt det onde i Verden, hvorledes Menneskene lide der- under, og det
gjorde ham ondt for dem. „Det er en Fejl af mig," tænker han, „at jeg
lever som jeg gjør. Jeg bør gaa ud iblandt Menneskene og fortælle dem,
hvad jeg véd." I det samme hørte han Røveren komme ridende; men han lod
ham ride forbi, idet han tænkte: „Det kan ikke hjælpe noget at tale med
ham; han vil dog ikke forstaa mig." Hans første Tanke var, at lade
Røveren ride; men lidt efter betænkte han sig og gik ud paa Vejen. Her
saa' han Røveren komme ridende mørk i Hu og med Blikket fæstet mod
Jorden. Det gjorde ham saa ondt for ham i dette Øjeblik, at han løb hen
til ham og omfavnede hans Knæ, idet han udbrød; — Kjære Broder, hav
Medlidenhed med din Sjæl! Betænk, at Guds Aand boer i Dig. Jeg ser,
hvorledes Du pines; men Du er i en Vild- farelse, naar Du tror, at
kunne lindre Smerten ved at pine andre; derved forøger Du den kun.
Imens31 har Gud Dig saa kjær og har beredt Dig en Lykke, som Du ikke
aner. Hør mig, min Broder! Lad ikke din Sjæl gaa til Grunde; før et
andet Liv herefter! Røveren tilkastede ham et vredt Blik, idet han
vendte sig bort og sagde: — Lad mig være! Men Gudsønnen klamrede sig
kun endnu fastere til hans Knæ og brast i Graad. Røveren vendte Hovedet
og saa' paa ham. Han saa' længe ufravendt paa ham; tilsidst steg han af
Hesten og faldt paa Knæ for Gudsønnen. — Du har overvundet mig, gamle!
ItyveAar har jeg kjæmpet med Dig; men nu ligger jeg under for Dig. Jeg
er ikke mere Herre over mig selv. Gjør med mig, hvad Du vil. Første
Gang, Du for- manede mig, blev jeg kun endnu mere ond, end jeg havde
været i Forvejen. Men da jeg saa', at Du trak Dig tilbage fra
Menneskene, og viste, at Du ikke behøvede dem, da begyndte jeg at lægge
mig dine Ord paa Sinde. Gudsønnen mindedes, hvorledes Bondekonen først
havde faaet Bordet vasket, da hun havde vredet og skyllet Haandklædet.
Han var ophørt med at bekymre sig om sig selv, havde renset sit Hjerte
og var nu begyndt at rense andres. Røveren vedblev: — Og Du. vandt mit
Hjerte, da jeg saa', at Du ikke frygtede Døden. Gudsønnen mindedes,
hvorledes Bønderne først havde faaet Fælgen bøjet, da de havde
befæstet32 Pælen. Han var ophørt med at frygte for Døden, havde
befæstet sit Liv i Gud, og det ulydige Hjerte var faldet til Føje.
Røveren vedblev: — Dog smeltede Hjertet først helt i mig, da Du ynkedes
over mig og græd for mig. Gudsønnen glædede sig og førte Røveren hen
til Stedet, hvor Træstubbene stode. Og se! Den tredje og sidste var nu
ogsaa begyndt at spire, og der voksede ligeledes et Æbletræ ud af den.
Og Gudsønnnen mindedes, hvorledes Hyrderne først havde faaet det
fugtige Ved til at brænde, da det tørre var kommet i Flamme: hans eget
Hjerte var blusset op i Lue og havde smeltet den andens. Han saa' nu,
at han havde sonet sine Synder, og hans Glæde var stor. Han fortalte
Røveren alt, og sov derpaa stille hen. Efter at have be- gravet ham,
begyndte Røveren at leve, som Gud- sønnen havde befalet ham, og at lære
andre, som denne havde lært ham.

Bogtrykkeri.I. Den ældste Søster, som var gift med en Kjøb- mand inde i
Byen, var kommen ud paa Landet i Besøg hos den yngste, som var gift med
en Bonde. Temaskinen stod paa Bordet, og i Samtalens Løb begyndte den
ældste, som vilde gjøre sig vigtig, at rose Livet i Byen: hvad hun der
havde for en stor og dejlig Lejlighed, hvorledes hun pyntede sine Børn,
hvor godt hun levede og alle de For- nøjelser, hun deltog i. Det
ærgrede den yngre, som nu paa sin Side gav sig til at rive ned paa
Kjøbstadslivet og rose sit eget Liv ude paa Landet. — Jeg vil alligevel
ikke bytte med Dig, sagde hun: — Hvis vi ogsaa har det smaat, er vi dog
fri for at gaa og skjælve for Udkommet. I har det naturligvis finere;
men snart er det stort med For- tjenesten, snart er det igjen smaat.
Det er, som det hedder i Ordsproget: „For meget og for lidt tordærver
alting". En, som igaar var rig, kan imorgen gaa om og tigge. Nej, saa
er det Liv, som vi fører her ude paa Landet, mere sikkert. 1*Bonden er
sejg og taber ikke saa snart Modet. Er vi ikke rige, saa har vi dog
altid saa meget, at vi kan spise os mæt. — Jo, jeg takker for den
Mæthed, sagde den ældste: — i Selskab med Svin og Kalve! Ingen Orden,
ingen Omgang. Hvor meget saa end Din Mand slider og slæber i det, saa
kommer I dog ikke op af den Mødding, som I lever i, og som I ogsaa
engang vil dø i. Og det vil gaa jeres Børn paa samme Maade. — Naa, hvad
saa? svarer den yngre: — Saadan er det nu engang med os Bønder. Men saa
sidder vi ogsaa anderledes sikkert i det og har ikke nødig at gaa og
bukke og skrabe eller være bange for nogen. I derinde i Byen lever jo
ikke i andet end Fristelser. Om det ogsaa gaar godt en Tid, kan Du dog
aldrig være sikker paa, at den Onde ikke en Dag farer i Manden og faar
ham paa gale Veje, saa han forfalder til Drik eller til Kortspil eller
det som værre er: gaar hen og faar sig én uden om. Og inden I véd et
Ord af det, er I af med al jeres Velstand. Er det maaske ikke saadan
det gaar til derinde hos jer? Manden i Huset, Påkom, der laa oppe paa
Ovnen og hørte paa Konernes Snak, tog nu Ordet, idet han sagde: „Det er
et sandt Ord, hvad Du dér siger. Naar man som vi Bønder fra Barnsben af
maa gaa og slæbe i Marken, saa slipper man for at faa de Galskaber i
Hovedet. Jorden er god5 nok; men man har desværre kun saa lidt af den.
Hvis jeg bare havde tilstrækkelig, saa skulde jeg ikke stikke op for
nogen, om det saa var for Fanden selv! Efter at Konerne endnu havde
siddet lidt ved Teen og snakket om deres Pynt, ryddede de af Bordet og
gik i Seng. Fanden, der imidlertid havde siddet bag ved Ovnen og hørt
alting, glædede sig over, at Bonde- konen havde faaet gjort sin Mand
indbildsk, saa han pralede med, at hvis han blot havde Jord nok, skulde
han ikke stikke op for Fanden selv. — Godt! tænkte Fanden: — Lad os
prøve en lille Dyst sammen. Jord skal Du faa nok af. Det er just det,
som jeg vil fange Dig med. IL Op til Landsbyens Jorder stødte et lille
Gods, som tilhørte en gammel Dame. Hun og Bønderne, hvoraf de fleste
vare hendes Forpagtere, havde i mange Aar levet i bedste Forstaaelse
med hinanden, lige til hun fik den ny Forvalter, en forhenværende
Soldat, der var en sand Plage for Bønderne, idet han mulkterede dem
naar og hvor han blot kunde komme til. Påkom syntes nu, han passede
rigtig godt paa; men snart var Hesten løben ind i Fruens Korn eller
Koen dreven ind i hendes Have eller Kalven løben ind i Engen, og hver
Gang blev han6 mulkteret. Han var glad for Vinteren, da Kvæget kom paa
Stald. Skjønt det jo nok gjorde ham ondt for Foderet, der gik med, saa
kunde han paa den anden Side nu være rolig og behøvede ikke at gaa i
den evige Frygt for at blive mulkteret. I Løbet af Vinteren bavde der
udbredt sig det Rygte, at Fruen vilde sælge sine Jorder, og at Kro-
manden ved Hoved-Landevejen stod i Handel med hende om dem. Bønderne
vare lige ved at gaa fra Sind og Sands ved at høre denne Nyhed. „Hvis
Jorderne komme i Hænderne paa den Karl," tænkte de, „saa bliver det
endnu værre med Bøderne end under Forvalteren, Og vi kan slet ikke
hjælpe os uden de Jorder. Det er dem, vi allesammen skal leve af." Der
var ikke andet for at gjøre end at gaa sammen op til Fruen og bede
hende om at overlade dem Jorderne og ikke sælge dem til Kro- manden. Da
man lovede hende at betale mere for dem, gav hun sit Samtykke. Godset
var paa 120 Desjætiner Land*), og Bønderne havde først tænkt paa at
kjøbe alle Jorderne i Fællesskab; men skjøndt de kom sammen et Par
Gange i denne Anledning, vilde Sagen dog ikke gaa i Orden. Den Onde var
faret i dem, og det var dem ikke muligt at blive enige. Enden paa det
hele blev, at hver for sig skulde kjøbe saa meget, som han ønskede.
Fruen var ogsaa villig til at gaa ind herpaa. *) En Desjætin = 240 •
Favne. O A.7 Da Påkom hørte, at hans Nabo havde kjøbt 20 Desjætiner,
hvorved Fruen havde givet ham et Aars Henstand med Halvdelen af
Betalingen, blev han misundelig. „De andre kjøber snart alt, hvad der
er, saa der ikke bliver noget tilbage til mig," tænkte han og gav sig
til at raadføre sig med Konen. — Naar andre Folk kjøber, sagde han: —
maa vi ogsaa se at kjøbe en halv Snes Desjætiner. Ellers kan man jo
slet ingen Vej komme saadan som den Forvalter har suget én ud med
Bøder. Påkom havde hundrede Rubler liggende, og han og Konen talte nu
om, hvorledes man skulde skaffe Resten af Pengene, som man havde nødig
til Kjøbet af Jorden. Ved at sælge Føllet og Halv- delen af Bierne,
samt fæste Sønnen bort som Ar- bejder og rejse et lille Laan hos
Svogeren, fik man endelig Halvdelen af Summen skrabet sammen. Da Påkom
saa havde udseet sig et rigtig godt Stykke Jord paa 15 Desjætiner, gik
han op til Fruen, kom overens med hende om Prisen og gav hende Penge
paa Haanden. Senere kjørte han til Byen og fik Kjøbet lovformeligt
stadfæstet; ved samme Lejlighed udbetalte han Halvdelen af Summen, idet
han forpligtede sig til at afbetale Resten i Løbet af to Aar. Påkom
havde nu sin egen Jord, og han var saa heldig med Høsten, at han
allerede i Løbet af det første Aar saa' sig i Stand til at klare hele
sin Gjæld8 saavel til Fruen som til Svogeren. Påkom var nu bleven
Godseier. Han pløjede og saaede siu egen Jord, slog Hø paa sin egen
Jord, huggede Gjærde- staver paa sin egen Jord og græssede sit Kvæg paa
sin egen Jord. Naar han kommer ud i Marken for at pløje denne Jord, som
tilhører ham „i evig Arv og Eje" eller for at se til Engen eller
hvorledes Kornet staar, er der ingen Ende paa hans Glæde. Det
forekommer ham, som om baade Græsset og Blomsterne er af en ganske
anden Art end dem, der før har vokset her. Naar han forhen var kommen
forbi sine Jorder, havde de forekommet ham ganske som alle andre
Jorder, hverken værre eller bedre: men nu var det noget ganske andet!
III. Påkom var nu tilfreds og alting gik godt, naar man undtager, at
Naboens Kvæg tit gjorde ham Skade i Mark og Eng. Han foreholdt
Vedkommende det i al Venskabelighed; men det hjalp ikke noget. I
Begyndelsen bar han over med det og nøjedes med at jage Kvæget ud, da
han nødig vilde søge Rettergang; men tilsidst blev det ham dog for
broget, saa han indgav en Klage i Sogneraadet over det. Skjøndt han
meget godt vidste, at Grun- den til denne Uorden skrev sig fra Mangel
paa Plads, da Bønderne jo ikke med Vilje jog Kvæget ind paa hans
Marker, saa tænkte han dog, at9 man heller ikke kunde blive ved med at
lade det gaa paa den Maade, til de havde faaet fordærvet ham alt hans
Korn og Græs, ligesom han ogsaa mente, at en lille Lære aldrig kunde
skade. Bønderne viste sig dog ikke meget -villige til at tage efter
Læren, og da et Par af Pakoms Naboer vare blevne straffede i Følge hans
Klager, begyndte saa vel de som alle de andre at bære Nag til ham og
kunde nu undertiden med Forsæt jage Kvæget ind paa hans Marker. En Nat
havde der endogsaa været nogen inde i Skoven hos ham og fældet en halv
Snes Lindetræer. Nej, det var dog for galt, tænkte han. Hvis han blot
kunde udfinde, hvem der havde gjort det, saa skulde den Kæltring nok
faa Løn som forskyldt. Efter at have tænkt længe frem og tilbage, blev
han enig med sig selv om, at den skyldige ikke kunde være nogen anden
end Semjon og gik hen i dennes Gaard for at se, om han ikke kunde finde
Beviser for sin Mistanke. Han fandt imidlertid ikke noget, og det
eneste han op- naaede var, at han og Semjon skældte hinanden Huden
fuld. Det bestyrkede kun Påkom endnu mere i hans Mistanke, saa han
indgav en Klage over Semjon. Parterne kom for Retten; men Semjon blev
frikjendt, da der ingen Beviser forelaa imod ham. Hvad Påkom ikke havde
været vred før, saa blev han det nu. Det gik saa vidt, at han lagde sig
ud baade med Landsbyens ældste og alle de Edsvorne. „I holder jo med
Tyven,"10 sagde han; „hvis I selv levede som I skulde, vilde I ikke
frikjende Tyve." Der var snart ikke en Bonde i Omegnen, som Påkom jo
ikke havde noget udestaaende med, og man begyndte end- ogsaa at true
ham med den røde Hane. Skjøndt Påkom nu, hvad Gaarden angik, havde
Plads nok til at røre sig, følte han sig dog i alle Henseender mere
indskrænket end nogen Sinde før. Paa den Tid rygtedes det just, at
Bønderne i et af Nabosognene havde forladt Hus og Hjem og vare
udvandrede for at opsøge nye Steder, hvor de kunde nedsætte sig. Ved at
høre dette tænkte Påkom: „Selv har jeg ingen Grund til at tage herfra;
men hvis nogen af de andre fik Lyst til det, vilde her blive bedre
Plads. Jeg kunde saa overtage deres Jorder og udvide Driften. Det vilde
være bedst for alle Parter. Som det nu er, gaar blot den ene og er i
Vejen for den anden." En Aften, da Påkom sad hjemme paa Gaarden, kom
der en fremmed Bonde og bad om Nattely. Da han var bleven lukket ind og
havde faaet noget at spise, kom man i Snak sammen. Påkom spurgte, hvor
han var fra. Bonden svarede, at han havde været paa Arbejde Syd paa
nede ved Volga og fortalte i Samtalens Løb, hvorledes mange af Bøn-
derne fra hans Hjemstavn havde nedsat sig dér. De havde ladet sig
indskrive i Sognet, og hver af Familierne havde faaet 10 Desjætiner
Land pr.11 Sjæl*). „Der skulde I se Jord!" sagde Bonden. Rugen, som man
saaede det første Aar, voksede op saa høj, at en Hest kunde blive borte
i den, og saa tæt, at blot man gjorde et Slag med Leen, havde man nok
til et helt Neg. Der var én med, der var saa fattig, da han kom, at han
ikke havde andet end de bare Hænder at begynde med; nu er han saa
velstaaende, at han holder seks Heste og to Køer." Det var noget for
Påkom! „Hvorfor skal man gaa her og plage sig i smaa Forhold, naar man
kan have det saa godt," tænkte han. „Jeg sælger min Gaard og tager der
ned. Dér bygger jeg mig saa en ny Gaard og indretter alting fra nyt af.
Her gaar man bare og gnider sig op ad hinanden og har ikke andet end
Ulykke og Fortræd." Først vilde han dog selv tage hen og skaffe sig
nærmere Underretning om Forholdene, og saa snart han blot i Løbet af
Sommeren kunde slippe Ira Gaarden, tog han afsted. Stedet, som Bonden
havde omtalt, laa 400 Verst fra Samåra. Påkom gik ombord paa en af
Dampbaadene, der sejlede paa Volga'en, og da han havde naaet Samåra,
gik han Resten af Vejen til Fods. Han naaede Stedet. Alt forholdt sig
fuldkommen rigtigt. Her var Plads *) Pr. Sjæl, d. v. s. for hver af
Familiens Medlemmer saaledes at en Familie, der t. Eks. bestod af Mand,
Kone og tre Børn, fik 50 Desjætiner, hvoraf den saa svarede en vis
bestemt Afgift. O. A.12 nok. Hver af Familierne havde ti Desjætiner
Land pr. Sjæl, og der var ingen Vanskeligheder for at blive optagen i
Samfundet, tværtimod. Havde man Penge til overs, kunde man godt,
foruden den Jord, der blev udvist, som éns Part, endnu kjøbe Jord i
evig Arv og Eje for tre Rubler Desjætinen, lige saa meget man vilde og
det af alier første Sort! Da Påkom paa denne Maade havde erfaret hvad
han vilde, rejste han hjem igjen til sin Gaard, hvor han ankom hen paa
Efteraaret. I Løbet af dette og Vinteren solgte han alt, hvad han
havde, hvorved han tjente godt paa Jorden, og lige saa snart Foraaret
kom, meldte han sig ud af Sognet og rejste med hele Familien til det ny
Opholds- sted, som han havde udsøgt sig. IV. Straks efter Ankomsten
gjorde han Bekjendt- skab med den ældste i Landsbyen og ved Hjælp af
god Beværtning fik han snart sine Papirer i Orden. Familien bestod af
fem Sjæle, saa han fik 50 Desjætiner Land for sin Part foruden Plads
til at græsse sit Kvæg. Det var tre Gange saa meget, som man fik dér,
hvor han kom fra. Jorden var frugtbar, og der var fuldt op af Foder til
Kvæget, saa man kunde holde lige saa mange Kreaturer det skulde være.
Alt i alt kunde man her have det ti Gange bedre end man før havde havt
det.13 I Begyndelsen, medens Påkom endnu var be- skjæftiget med at
bygge og indrette sin Bedrift, var han meget tilfreds med sit ny
Opholdssted; men efterhaanden som han levede sig ind i Forholdene,
fandt han dem dog ogsaa smaa og indskrænkede her. Det første Aar havde
han saa godt Held med Hveden, at han fik Lyst til ogsaa at saa' Hvede
næste Aar; men dertil havde han ikke Jord nok. Der paa Stedet brugte
man at saa' Hvede paa Brakjord eller paa Marker, som vare tilvoksede
med Gyvel. Et Aar saaede man og et Aar eller to lod man Jorden ligge
brak til den igjen blev bevokset med Gyvel. Den Slags Jord var der
altid Lysthavende til, saa alle kunde ikke blive tilfreds- stillede,
hvad der stadig gav Anledning til Strid. De mere velstaaende vilHe selv
saa' og kun Fattig- folk maatte afgive Jorderne til Kjøbmændene for at
kunne betale Skatter. Påkom, som ikke kunde styre sin Lyst til at saa'
Hvede, havde ingen anden Udvej end at tage ind til Kjøbmanden i Byen og
forpagte et Stykke Jord. Hveden lykkedes; men Jord- lodden laa saa
langt fra Landsbyen, at man havde hele femten Verst at kjøre før man
naaede derud. Saaledes gik der tre Aar, hvori Påkom stadig vedblev at
forpagte nye Jordlodder for at saa' Hvede, og da det var gode Aar,
tjente han ikke saa lidt og kunde allerede begynde at lægge Penge op.
Det kjedede ham dog hvert Aar at skulle have al den Ulejlighed med at
skaffe Jord, lige som der14 ogsaa var altfor mange om Budet paa de gode
Jordlodder der fandtes, og paa det tredje Aar for- pagtede han derfor
sammen med en Kjøbmand en af Græsgangene udenfor Landsbyen. Han havde
allerede faaet pløjet, da nogle af Bønderne, som ikke havde givet deres
Samtykke hertil, lagde Sag an imod ham og Kjøbmanden. Overenskomsten
blev erklæret for ugyldig og Påkom havde saaledes kun spildt sit
Arbejde. „Hvis man havde sin egen Jord", tænkte han, „behøvede man ikke
at gaa og være forlegen for hvor man skulde saa' og have alle de
Ubehageligheder oven i Kjøbet." Påkom bestræbte sig nu for at erfare,
hvor der var Jord at faa tilkjøbs i evig Arv og Eje. Han fik opspurgt
en Bonde, hvem det var gaaet til Agters for og som sad inde med 500
Desjætiner Land, som han vilde sælge for Spotpris, Påkom gav sig til at
handle med ham om Jorden og efter megen Snakken frem og tilbage blev
Prisen fast- slaaet til 1500 Rubler, hvoraf Halvdelen skulde betales
straks og Resten gaa paa Afdrag. Der gik nogen Tid, og Påkom havde
allerede besluttet sig til at afgjøre Sagen, da han en Dag fik Besøg af
en Kjøbmand, der tog ind til ham paa Gjennem- rejse for at fodre sine
Heste. Mens man sad og drak Te kom man i Snak sammen. Kjøbmanden
fortalte, at han havde været nede i den bashkiriske Steppe, hvor han
havde kjøbt fem tusind Desjæ- tiner Land, som ialt kun havde kostet ham
tusind15 Rubler. Påkom udspurgte Kjøbmanden om de nærmere
Omstændigheder; denne gav ham alle de Oplysninger han kunde ønske og
sagde tilsidst: — Jeg sørgede blot for at gjøre de ældste tilpas. Jeg
havde taget for hundrede Rubler Slaa- broker og Tæpper med, som jeg
delte ud imellem dem; desuden havde jeg en Kasse Te og Vin, hvormed jeg
trakterede dem, som vilde drikke, og paa den Maade fik jeg Jorden for
20 Kopek Desjæ- tinen. Stedet ligger langs med en Flod og hele Steppen
er overgroet med Gyvel. Kjøbmanden viste Påkom Kjøbekontrakten. — Disse
Bashkirer, vedblev han, har saa fuldt op af Jord, at man kan gaa et
helt Aar inden man faar gaaet rundt om deres Enemærker. Hvad For-
standen angaar er de nogle rene Faar, saa man kan have Jorden for
næsten slet ingen Ting. „Hvorfor skulde jeg saa give mine tusind Rubler
ud for fem hundrede Desjætiner og oven i Kjøbet skaffe mig Gæld paa
Halsen, naar jeg for tusind Rubler kan faa saadan en Rigdom," tænkte
Påkom. Han udspurgte nu Kjøbmanden nærmere om Vejen og lige saa snart
denne var tagen bort, begyndte han at træffe Forberedelser til Rejsen.
V. Efter at have overladt Konen at sørge for Huset, medens han var
borte, tog Påkom afsted16 ledsaget af sin Karl. I den første By, som de
kom til, kjøbte Påkom baade Te og Vin og hvad Kjøb- manden ellers havde
raadet ham til at forsyne sig med. Efter at have rejst en hel Uge ankom
de endelig paa den syvende Dag til Nomadelandet, hvor Bashkirerne
boede. Alt forholdt sig som Kjøbmanden havde sagt. Stedet laa ved en
Flod og Folkene boede i Filttelte, hvormed Steppen var helt oversaaet.
Agerbrug kjendte man ikke noget til her, lige som man heller ikke
spiste Brød. Kvæg og Heste gik flokkevis om i Steppen. Føllene stode
fastbundne ved Teltene og to Gange om Dagen bleve Mødrene jagne hen til
dem for at malkes. Af Hoppemælken lave Konerne Kumys og Ost, medens
Mændene ikke bestille andet end at drikke Kumys og Te, spise Bedekjød
og spille paa Rør- fløjte. De havde alle sammen et velnæret og for-
nøjet Udseende, vare yderst uvidende, men venlige og godmodige i
Omgang. Påkom havde aldrig saa snart vist sig iblandt dem, før de i
massevis strømmede ud af deres Telte og stimlede sammen om ham. Ved
Hjælp af en Tolk, som fandtes iblandt dem, fik Påkom meddelt dem, at
han var kommen for at kjøbe Jord. Det vakte stor Glæde imellem
Bashkirerne. Et Par af de nærmest staaende fik i en Fart Påkom under
Armen og førte ham ind i et stort og vel udstyret Telt, hvor man
indrettede ham et Sæde af Tæpper og bløde Puder, medens man selv tog17
Plads i en Kreds rundt om og gav sig til at be- værte ham med Te og
Kumys. Senere, da der var bleven slagtet og stegt et Faar, opvartede
man ham ligeledes med Bedekjød. Påkom fik nu sine Foræringer ud af
Rejsevognen og fordelte dem imellem Bashkirerne, som bleve overmaade
glade; først pludrede de længe sammen, hvorpaa de gav Tolken Ordre til
at tale for dem. — De vil have at jeg skal sige Dig, sagde Tolken: — at
de er kommen til at holde af Dig, og at vi har for Skik her, at vise
vore Gæster al mulig Opmærksomhed og gjengælde Gaver med Gaver. Du har
givet os Gaver. Sig nu, hvad vi har, som Du synes om, at vi ogsaa kan
give Dig noget til Gjengæld. — Der er ikke noget jeg synes saa godt om
hos jer som Jorden, sagde Påkom: — Hos os er det knebent med Jord, og
den vi har er udtømt og duer ikke noget. Men I har fnldt op af Jord og
god Jord. Jeg har aldrig set saadan Jord i mine Dage. Tolken meddelte
Pakoms Svar til Bashkirerne, som nu igjen begyndte at snakke syv lange
og syv brede mellem hinanden, uden at Påkom forstod noget af det alt
sammen. Han saa' kun, at de var meget lystige og lo, medens de skreg i
Munden paa hverandre. Endelig kom de til Ro og vendte sig om imod
Påkom, idet de lod Tolken føre Ordet. — De beder mig om at sige Dig,
sagde han : Tolstoj: Smaafortællinger Nr. 3. 218 — at de for alt, hvad
Du har bragt dem, med Glæde giver Dig lige saa megen Jord, som Du
ønsker. Hvad for et Stykke Du peger paa — er dit. Bashkirerne fik igjen
Munden paa Gang og det lod som de blev uenige. Påkom spurgte Tolken,
hvad de var uenige om, og denne svarede: — Der er nogle af dem, som
paastaar, at man ikke kan afgjøre det med Jorden uden først at høre
hvad den ældste siger; andre mener derimod, at man ogsaa meget godt kan
afgjøre det uden ham, VI. Bashkirerne vedbleve endnu længe at snakke
frem og tilbage uden at kunne blive enige, da der pludselig kom en Mand
ind i Teltet med en stor Ræveskindshue paa Hovedet. — Her er den ældste
selv, sagde Tolken til Påkom. Påkom tik straks den bedste Slaabrok
frem, som han havde medbragt, og overrakte den til den ældste tillige
med fem Pund Te. Denne modtog Gaven og havde aldrig saa snart taget
Plads forrest i Kredsen, før Bashkirerne begyndte at foresnakke ham en
hel Del. Efter at have hørt lidt paa dem, gjorde han et Kast med
Hovedet til Tegn paa at de skulde tie stille og henvendte sig nu til
Påkom med følgende Ord paa russisk:19 — Ja, siger han, den Sag kan nok
komme i Orden. Du kan tage lige saa meget Jord Du vil. Her er Jord nok.
„Hvorledes kan jeg tage lige saa meget jeg vil?" tænker Påkom. „Det maa
dog sikres én paa en eller anden Maade, at man kan vide at man har det.
Ellers siger de: det er dit og tager det siden fra dig igjen." — I skal
ret have Tak for jeres gode Tilbud, siger han: — Her er saa vist Jord
nok, og jeg be- høver ikke saa meget. Jeg vilde bare gjerne vide, hvad
jeg faar. Hvordan vi end bærer os ad, saa skulde Jorden, som jeg faar,
dog helst opmaales og sikres mig paa en eller anden Maade. Vorherre
raader jo for Liv og Død. I er nu saadan gode Mennesker og giver mig
Jorden; men ingen kan vide, om jeres Børn ikke maaske engang kan komme
paa andre Tanker og tage den fra mig igjen. — Du har Ret i hvad Du dér
siger, sagde den ældste: — men man skal ogsaa nok sikre Dig at Jorden
bliver Din. — Jeg har hørt, at her har været en Kjøb- mand hos jer,
vedblev Påkom: — han fik ogsaa Jord til Givende af jer, men det blev
afgjort skrift- et, og jeg vilde gjerne have, I skulde gjøre det samme
med mig. — Det kan man altsammen indrette, svarede den ældste, som
fuldkommen havde forstaaet ham: — Vi har selv en Skriver, som nok skal
bringe 2*20 Sagen paa Papiret, og siden tager vi til Byen og vedlægger
alle de nødvendige Segl. — Hvad er saa Prisen? siger Påkom. — Vi har
kun én Pris: tusend Rubler for en Dag. — En Dag? Hvad er det for et
Maal? siger Påkom: — Hvor mange Desjætiner gaar der paa en Dag? — Det
forstaar vi ikke at regne ud, siger den ældste: — Vi sælger dagvis: al
den Jord Du kan gaa rundt paa en Dag — den er din, og Prisen for en Dag
er tusend Rubler. — Men det bliver jo en farlig Hoben Jord, som man kan
gaa rundt paa en Dag! udbrød Påkom forundret. Den ældste lo. — Det er
dit altsammen! siger han: — kun paa den Betingelse, at hvis Du ikke
inden Dagen er omme naaer tilbage til det Sted, Du gik ud fra, har Du
mistet dine Penge, — Men hvordan skal man saa siden kunne se, hvor jeg
har gaaet? spørger Påkom. — Først følges vi ad ud i Steppen til Du har
fundet et Sted, som Du synes om. Der bliver vi saa staaende, mens Du
gaar rundt i en Kreds. Du kan tage en Spade med Dig; hvor Du vil sætte
et Mærke, graver Du et lille Hul og lægger Græstørv uden om. Siden kan
vi kjøre efter med en Plov og trække en Fure fra det ene Hul til det
andet. Du21 maa gjøre Kredsen lige saa stor som Du vil, naar Du blot
inden Solen gaar ned kommer tilbage til det Sted, som Du gik ud fra.
Alt, hvad der ligger inden for Kredsen, er dit. Påkom var nu rigtig
glad. Han og Bashkirerne sade endnu længe og passiarede, medens de drak
Kumys og spiste Bedekjød. Siden kom der Te, og det var allerede begyndt
at blive mørkt, da man redte Påkom et blødt Leje til Natten og skiltes
ad med det Løfte, at samles rigtig tidlig næste Morgen, saa man kunde
være paa Stedet inden Solen endnu var staaet op. VIL Påkom lagde sig
paa det bløde Leje, man havde indrettet til ham; men han kunde ikke
falde i Søvn. Han tænkte bestandig paa Jorden: „Det kan nok være, jeg
skal hugge mig et ordentlig Stykke! Jeg kan gjøre en Kreds paa mindst
femti Verst paa en Dag, især med de lange Dage, vi har nu. Femti Verst
Jord — det har noget at sige! Jeg udsøger mig et rigtig godt Stykke,
som jeg dyrker selv; Resten sælger jeg eller lejer ud til Bønder. Jeg
antager et Par Karle og pløjer et halvt hundrede Desjætiner op. Kvæget
kan saa for Resten spadsere om, hvor det lyster. Der bliver Plads nok."
Påkom sov ikke hele Natten. Først henimod22 Daggry faldt han lidt i
Blund; men han var aldrig saa snart falden i Blund, før han begyndte at
drømme. I Drømme ser han, hvorledes han endnu stadig ligger i det samme
Telt, hvori han gik til Sengs Aftenen i Forvejen, og hører en underlig
klukkende Latter uden for. Han faar Lyst til at se, hvem det er der
ler, staar op, og da han er kommen hen i Døren paa Teltet, ser han den
samme Bashkirer-Ældste, som han talte med igaar, sidde lige uden for og
holde sig paa Maven, mens han ler saa han er nærved at revne. Han gaar
hen til ham og spørger ham: „Hvad ler Du ad?" Men saa er det ikke
Bashkireren han ser, men Kjøbmanden, der nylig tog ind til ham og
fortalte om Jorden. Lige som han skal til at spørge ham: „Naar er Du
kommen her?" saa er det igjen heller ikke Kjøbmanden, men den fremmede
Bonde, der i sin Tid overnattede hos ham. Et Øjeblik efter forekommer
det Påkom, at det heller ikke er den fremmede Bonde, men Fanden selv
med Hestefod og Horn i Panden, der sidder og ler, og foran ham ligger
der en Mand i Skjorteærmer og Under- benklæder med bare Fødder. Påkom
bøjer sig ned over Manden for at tage ham nærmere i Øjesyn, og saa ser
han, at Manden er død og at det er ham selv, som ligger der. Han blev
saa forfærdet, at han vaagnede i det samme. „Hvad man dog kan se i
Drømme!" tænkte han. I det samme vender han sig om og ser ud igjennem
den aabne23 Dør paa Teltet. Det var allerede begyndt at blive lyst.
„Man maa vække Folkene; det er paa Tiden at komme afsted", tænkte han,
idet han sprang op og trak i Klæderne. Efter at have vækket sin Kusk,
der laa og sov i Vognen, og befalet ham at spænde for, gik han om og
kaldte paa Bashkirerne. „Det er paa Tiden," siger han, „at vi kommer ud
og maaler op." Bashkirerne indfandt sig snart efter i Teltet tillige
med den ældste og nu gik det paa ny løs med at drikke Kumys. Man vilde
ogsaa have opvartet Påkom med Te, men han havde ikke Lyst til at vente.
„Hvis vi skal afsted," sagde han, „saa lad os komme afsted. Det er paa
høje Tid." VIII. Det varede ikke længe før alle Bashkirerne vare
forsamlede og afsted gik det til Hest og til Vogns ud i Steppen. Påkom
fulgte efter i sin Rejsevogn med Kusken. Stedet, som man styrede hen
imod, laa paa en lille Høj — Schikån, som Bashkirerne kalde det paa
deres Maal — og man havde aldrig saa snart naaet den, før Morgenrøden
allerede begyndte at vise sig i Horisonten. Man kom i en Fart ned ad
Hestene og ud af Vognene og samledes i en Klynge paa Højen. Her traadte
den ældste hen til Påkom og sagde, idet han viste med Haanden ud over
Steppen: — Alt, hvad Du ser her saa langt Øjet rækker.24 er vort. Vælg
nu selv, hvad for et Stykke Du vil have. Påkom var nær ved at se sig
Øjnene ud af Hovedet paa al den dejlige Jord, som laa foran ham.
Overalt, hvor han saa', den fineste Muldjord, saa jævn som et Stuegulv
og helt bevokset med Gyvel; hvis der af og til forekom en Dal, var den
fuld af det saftigste Græs, der gik én til midt op paa Livet. Den
ældste tog sin Ræveskindshue af og sagde,, idet han lagde den foran sig
paa Jorden: — Se, det er vort Mærke. Herfra skal Du gaa ud, og hertil
skal Du igjen vende tilbage. Altr hvad der ligger indenfor den Kreds,
Du kan gjøre imens, er dit. Påkom tog Pengene frem og lagde dem
paaHuen. Derpaa skilte han sig ved sin Kappe og snørede Bæltet fastere
sammen om Livet. Efter at han endnu havde stukket Brødposen ind paa
Brystet, bundet Vandflasken fast ved Bæltet og trukket Støvleskafterne
op, tog han Spaden fra Kusken og lavede sig til at gaa. Han vidste kun
ikke, hvilken Retning han skulde tage. Det var svært at be- stemme sig;
der var godt overalt hvor man saa'. „Det er lige meget, hvad Vej jeg
gaar," tænkte han, „lad mig gaa dér hen, hvor Solen staar op." Han
stillede sig med Ansigtet imod Øst og gav sig til at røre Lemmerne,
medens han ventede paa at Solen skulde vise sig over Horisonten. „Man
skal25 ikke spilde Tiden," tænkte han, „og det er desuden lettere at
gaa i Morgenkølingen." Aldrig saa snart var Solen brudt frem, før Påkom
tog Spaden paa Nakken og gik ud i Steppen. I Begyndelsen gik han kun
smaat til, og da han havde tilbagelagt hen imod en Verst, stansede han,
gravede et lille Hul og lagde Græstørvene i Bunke, for at de bedre
kunde falde i Øjnene. Saa gik han videre. Efterhaanden som han kom i
Gang, tog han større Skridt, og da han endnu havde gaaet et godt
Stykke, stansede han igjen og gravede et nyt Hul. Han saa' sig tilbage.
Højen laa klart oplyst af Solen, og Påkom kunde endnu baade skjelne
Folkene, der stode oppe paa den, og de glinsende Hjulskinner paa
Vognene, som holdt neden for. Efter de Beregninger, han gjorde, maatte
han have gaaet hen ved fem Verst. Han var begyndt at blive varm, tog
Jakken af, kastede den over Skuldren og gik videre. Heden tog til; han
saa' op paa Solen; det var allerede Frokosttid. „Nu fik vi besørget den
Tur," tænkte Påkom, „men der er fire af dem i Døgnet; det er for tidlig
endnu at dreje af til Siden, lad mig lige saa godt faa Støvlerne af med
det samme." Han satte sig, tog Støvlerne af, hængte dem fast ved Bæltet
og gik videre. Han havde nu betydelig lettere ved at gaa. „Jeg gaar
endnu en fem Verst," tænkte han, „saa drejer jeg af til Venstre. Saadan
Jord26 har jeg sjelden set. Det vilde være Synd ikke at tage det Stykke
med." Men jo længere han gik, desto bedre blev Jorden, og han vedblev
stadig at gaa lige frem. Da han igjen stansede for at se sig om, var
Højen næppe til at øjne; Folkene, som stode paa den, vare ikke større
end Myrer, og neden for kunde man lige skimte noget, der glinsede i
Sollyset. „Nu har jeg taget nok ad den Kant," tænkte Påkom, „det er paa
Tiden at jeg drejer af. Jeg- er ogsaa helt gjennemsvedt; jeg maa have
noget at drikke." Han stansede og gravede et nyt Hul, som var betydelig
større end de foregaaende. Da han havde lagt Græstørverne i Bunke om
det, løste han Flasken af Bæltet og stillede sin Tørst, hvor- paa han
drejede brat af til Venstre. Han gik og gik. Strækningen, som han
passerede, var bevokset med højt Græs, og Heden tog mere og mere til.
Påkom begyndte at blive træt. Han saa' op mod Solen: det var just lige
i Middagsstunden. „Saa er det paa Tiden at hvile sig lidt", tænkte han
og satte sig. Han spiste lidt Brød og drak Vand til; men han lagde sig
ikke. „Hvis man lagde sig, kunde man gjerne falde i Søvn med det
samme," tænkte han. Efter at have siddet lidt, rejste han sig op og gik
videre. I Begyndelsen faldt det ham lettere at gaa, da Maaltidet havde
hjulpet paa Kræfterne; men Heden tog mere og mere til, lige som ogsaa
Søvnen begyndte at tynge paa ham;27 ikke desto mindre vedblev han dog
at gaa, medens han tænkte: „Man holder nok det Par Timer ud, og saa har
man jo hele Livet for sig til at ud- hvile og have det godt i." Som et
Hus altid har fire Vægge, saaledes mente ogsaa Påkom, at hans
tilkommende Jordlod ligeledes skulde have fire Sider. To af dem havde
han nu sikret sig, og da det var et forsvarligt Stykke, tænkte han
allerede saa smaat paa igjen at dreje af til venstre, da der pludselig
viste sig en dejlig Eng for ham fuld af yppigt Græs. Det gjorde ham
ondt ikke at tage den med. „Den maa kunne give udmærket Hør" tænkte han
og vedblev endnu at gaa lige ud til det Sted, hvor Engen hørte op. Her
gravede han et Hul og mærkede det andet Hjørne. Da han var færdig
hermed, saa' han sig om efter Højen. Luften, som var bleven helt diset
af Heden, havde lagt sig som et bølgende Taageslør over Steppen, og det
var med Nød og neppe, at Påkom kunde øjne Folkene paa Højen. „Jeg har
nok taget lovlig meget ad den Kant" tænkte Påkom; „der er ikke andet
for, end at jeg maa gjøre den tredje Linie lidt kortere." Han lagde nu
Vejen om ad den tredje Side og be- gyndte at gaa raskere til. Solen
viste allerede paa Midaften, og han havde ialt kun gaaet henved to
Verst, siden han drejede af sidst. Der var endnu fulde femten Verst
tilbage, inden han kunde naae Højen. »Nej", tænkte han, „selv om det
ogsaa28 falder lidt trekantet ud, maa jeg dog heller skyde lige over
mod Højen, at jeg ikke skal komme for sent. Man kan ogsaa faa for meget
af det gode. Her er saa vist Jord nok for mig og mine." Med disse Ord
stansede han og gravede et nyt Hnl til Mærke, hvorpaa han lagde Vejen
lige over mod Højen. IX. Påkom gaar og gaar, idet han stadig vedbliver
at styre lige mod Højen; men han er allerede træt, og det kniber svært
med at holde ud. Han er helt gjennemblødt af Sved; Fødderne ere
ophovnede og forrevne, og han er nær ved at synke i Knæ. Han vilde
gjerne hvile lidt, men det lader sig ikke gjøre, for saa naaer han ikke
Højen, inden Solen gaar ned. Solen venter ikke; den synker stadig
lavere og lavere. „Aa!" sukker han, „blot jeg ikke har baaret mig galt
ad og taget for meget! Hvis jeg nu ikke kommer i rette Tid?" Snart ser
han fremad mod Højen, snart ser han paa Solen: han har endnu langt
tilbage, men Solen er ikke langt fra Jorden. Påkom vedbliver at gaa, og
hvor svært det ogsaa falder ham, gaar han stadig mere og mere til.
Efter at have gaaet et Stykke, ser han, at der endnu er langt tilbage
og giver sig til at løbe. Han har kastet baade Jakken og Støvlerne og29
Flasken og Huen og kun beholdt Spaden tilbage, som han støtter sig paa
i Løbet. „Aa!" sukker han igjen, „jeg har været for begjærlig og for-
dærvet det hele. Jeg naaer ikke derhen, inden Solen gaar ned.
„Stakaandet, som han var, havde denne frygtelige Tanke nær taget Vejret
rent fra ham. Flan vedbliver at løbe. Skjorten og Underben- klæderne
klæbe fast til Kroppen, der staar i én Sved; Munden er helt fortørret
paa ham. Brystet arbejder som en Blæsebælg, Hjertet banker som en
Hammer, og Benene ville knap lystre. Påkom gruer ved Tanken om, at den
voldsomme An- strængelse maaske vil tage Livet af ham. Han er bange for
at dø, men han kan dog ikke stanse. „Hvis man stanser nu, man har løbet
saa langt, vil Folk jo kalde én for en Nar," tænker han og vedbliver at
løbe. Der er nu heller ikke langt tilbage. Han hører allerede,
hvorledes Bash- kirerne skrige ham i Møde; deres Skrig sætter hans Blod
i et endnu hæftigere Oprør, og han anspænder sine sidste Kræfter; men
det er ogsaa paa Tiden. Solen, der allerede har nærmet sig Jorden,
staar bag ved Taagen i Horisonten som en umaadelig stor og blodrød
Kugle. Endnu en kort Stund — saa gaar den ned; men Maalet er nu heller
ikke langt borte. Påkom ser, hvorledes Folkene paa Højen vinke ad ham
med Hænderne og skynde paa ham; han ser Ræveskindshuen, der ligger
paa30 Jorden, ser Pengene paa den; han ser den ældste, der sidder paa
Højen med Hænderne foldede over Maven, og méd ét mindes han sin Drøm.
„Ja," tænker han, „Jord har jeg faaet nok af, men vil Gud ogsaa forunde
mig at nyde godt af den? Aa! jeg har gjort mig selv ulykkelig; jeg
kommer for sent!" Påkom ser efter Solen. Den har allerede naaet Jorden
og er i Færd med at gaa ned bag Hori- sonten. Påkom samler de sidste
Kræfter, han har, medens han lægger sig helt forover og næppe er i
Stand til at flytte Benene hurtigt nok for ikke at talde. Endelig naaer
han Højen; men lige som han staar ved Foden af den, bliver det
pludselig mørkt rundt om ham. Han ser sig om: det var Solen, der gik
ned. „Aa!" stønnede han, „saa er al min Møje spildt!" Han skulde lige
til at stanse; men Bashkirerne vedblev at skrige ned til ham, og i det
samme huskede han, at det blot nedenfra torekom ham, at Solen var gaaet
ned, medens man endnu maatte kunne se den oppe fra Højen. Han tog sig
voldsomt sammen og løb alt hvad han kunde op ad Højen. Her var der lyst
endnu. Han ser Huen for sig og bag ved Huen den ældste, der sidder og
ler, mens han holder sig paa Maven. Påkom mindes paa ny sin Drøm,
Benene slaar sammen under ham, og med et højt Skrig talder han saa lang
han er forover, idet han lige naaer at lægge Haanden paa Huen.— Du er
en brav Karl! raabte den ældste: — Men Du er ogsaa bleven Herre over
megen Jord.

Pakôms Kusk skyndte sig hen til sin Herre og vilde løfte ham op; men
Blodet flød ham ud af Halsen; han var død.

Munden løb nu paa Bashkirerne; det gjorde dem ondt for ham. Kusken tog
Spaden og gravede en Grav til Pakôm, saa lang han var fra Hovedet til
Fodsaalerne dér, hvor han laa — lige tre Alen — og da det var gjort
gravede han ham ned.

